open-index/open-wikipedia-markdown huggingface dataset:
കുടപ്പനക്കുന്ന് കുന്നത്ത് മഹാദേവക്ഷേത്രം

കേരളത്തിലെ തിരുവനന്തപുരം നഗരത്തിൽ സ്ഥിതിചെയ്യുന്ന അതിപുരാതന ക്ഷേത്രമാണ് **കുടപ്പനക്കുന്ന് കുന്നത്ത് മഹാദേവക്ഷേത്രം**. കുന്നിൻ മുകളിൽ സ്ഥിതിചെയ്യുന്നതുകൊണ്ടാവാം കുന്നത്ത് ക്ഷേത്രം എന്നും, നൂറ്റെട്ട് ശിവാലയ നാമാവലിയിൽ കുന്നപ്രം എന്നും പറഞ്ഞിരിക്കുന്നത് . പരശുരാമൻ ശിവലിംഗപ്രതിഷ്ഠ നടത്തി എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് **കുടപ്പനകുന്ന് മഹാദേവക്ഷേത്രം**. 

thumb|300px|കുടപ്പനക്കുന്ന് കുന്നത്ത് മഹാദേവക്ഷേത്രം

## പ്രതിഷ്ഠ
പരശുരാമ പ്രതിഷ്ഠയാണിവിടുത്തേത്.

## ചരിത്രം
മുൻപ് കാട്ടുപ്രദേശമായിരുന്നു കുന്നപുരവും, കുടപ്പനക്കുന്നും.

## ഉപദേവന്മാർ
*ഗണപതി
*ശ്രീദേവി
*ശാസ്താവ്

## ക്ഷേത്രത്തിൽ എത്തിചേരാൻ
തിരുവനന്തപുരത്തുനിന്നും പേരൂർക്കട - മണ്ണന്തല റൂട്ടിൽ കുടപ്പനക്കുന്ന് സിവിൽ സ്റ്റേഷനു സമീപത്തായാണ് ഈ ക്ഷേത്രം നിലനിൽക്കുന്നത്.
ഏറ്റവും അടുത്ത റെയിൽവേ സ്റ്റേഷൻ തിരുവനന്തപുരം സെൻട്രൽ സ്റ്റേഷനാണ്. 

## ഇതും കാണുക

* തലയാപ്പൂര് ദേവി ക്ഷേത്രം

## അവലംബം
 

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
തൊളിക്കോട്

തിരുവനന്തപുരം ജില്ലയിൽ നെടുമങ്ങാട് താലൂക്കിൽ വെള്ളനാട് ബ്ലോക്കുപരിധിക്കുള്ളിലാണ് **തൊളിക്കോട്** ഗ്രാമപഞ്ചായത്ത് സ്ഥിതി ചെയ്യുന്നത്. 22.37 ചതുരശ്രകിലോമീറ്റർ വിസ്തീർണ്ണമുള്ള തൊളിക്കോട് ഗ്രാമപഞ്ചായത്ത് തൊളിക്കോട് വില്ലേജിൽ പൂർണ്ണമായും വ്യാപിച്ചുകിടക്കുന്നു. വടക്കുഭാഗത്ത് വിതുര പഞ്ചായത്തും, കിഴക്കുഭാഗത്ത് വിതുര, ആര്യനാട് എന്നീ പഞ്ചായത്തുകളും, തെക്കുഭാഗത്ത് നെടുമങ്ങാട് മുനിസിപ്പാലിറ്റിയും, പടിഞ്ഞാറുഭാഗത്ത് നന്ദിയോട് പഞ്ചായത്തുമാണ് തൊളിക്കോട് പഞ്ചായത്തിന്റെ അതിർത്തികൾ. 16 വാർഡുകളാണ് ഈ ഗ്രാമപഞ്ചായത്തിൽ ഇന്നുള്ളത്. ഇത്തിക്കാടും, കടയ്ക്കാടും, തൂരച്ചെടികളും വളർന്ന് കാടായി കിടന്നിരുന്ന സ്ഥലമായിരുന്നു ഒരുകാലത്ത് തൊളിക്കോട് ഗ്രാമം. മഴക്കാലമായാൽ തൊളി കെട്ടിക്കിടന്നിരുന്ന പ്രദേശം എന്ന നിലയിലാണ് ഈ ഗ്രാമത്തിന് തൊളിക്കോട് എന്ന പേരു കൈവന്നതെന്ന് പറയപ്പെടുന്നു. ഗിരിവർഗ്ഗക്കാരായ കാണിക്കാരായിരുന്നു ഇവിടുത്തെ ആദിമനിവാസികൾ. മലയും പാറക്കെട്ടുകളും ചെരിവുകോണുകളും തെളിച്ചെടുത്താണ് കുടിയേറ്റക്കാർ ഇവിടെ വാസമുറപ്പിച്ചത്. തിരുവനന്തപുരം ജില്ലയുടെ ഇതരഗ്രാമങ്ങൾ, കൂടാതെ കൊല്ലം ജില്ല തുടങ്ങിയ പ്രദേശങ്ങളിൽ നിന്നുള്ളവരായിരുന്നു ഇവിടുത്തെ കുടിയേറ്റക്കാരുടെ പൂർവ്വികർ. ഭൂപ്രദേശത്തിന്റെ സവിശേഷത വിളിച്ചോതുന്ന സ്ഥലനാമങ്ങളാണ് ഈ ഗ്രാമത്തിലെ മിക്ക പ്രദേശങ്ങൾക്കുമുള്ളത്. തേവൻപാറ, പരപ്പാറ, ചെട്ടിയാമ്പാറ, മലയടി, പുളിച്ചാമല, തച്ചൻകോട്, തൊളിക്കോട്, കണിയാരംകോട് തുടങ്ങിയവ ഉദാഹരണം. ചെറിയകുന്നുകളും ചരിവുകളും, കുന്നിൻമുകൾ, താഴ്വരകൾ, ചെറിയ സമതലങ്ങൾ എന്നിങ്ങനെ തരം തിരിക്കാവുന്ന ഭൂപ്രകൃതിയാണ് തൊളിക്കോട് ഗ്രാമത്തിനുള്ളത്. ആകെ വിസ്തൃതിയുടെ 60% ചെരിവുപ്രദേശങ്ങളാണ്. താഴ്വരകളിലായി പാടശേഖരങ്ങൾ സ്ഥിതി ചെയ്യുന്നു. എക്കൽമണ്ണ്, കരിമണ്ണ്, വനമണ്ണ്, കളിമണ്ണ് മുതലായ മണ്ണിനങ്ങളാണ് ഇവിടെ സാധാരണയായി കണ്ടുവരുന്നത്. നെൽകൃഷി, ഇടവിളകൾ എന്നിവയാണ് സാധാരണ ചെയ്തുവരുന്ന കൃഷികൾ. മലനാട് കാർഷികമേഖലയിൽ ഉൾപ്പെടുന്ന തൊളിക്കോട് പഞ്ചായത്തിൽ മൺസൂൺ കാലാവസ്ഥയാണ് പൊതുവേ അനുഭവപ്പെടുന്നത്. വർഷത്തിൽ 120 മുതൽ 160 വരെ ദിവസം മഴ ലഭിക്കുന്നുണ്ട്. 1952-ൽ സ്ഥാപിച്ച ശരിയത്തൂർ ഇസ്ലാം ലൈബ്രറിയാണ് ഗ്രാമത്തിലെ ആദ്യത്തെ ഗ്രന്ഥശാല. 1916-ൽ സ്ഥാപിതമായ പറങ്ങോട് മിഷൻ സ്കൂളാണ് പഞ്ചായത്തിലെ ആദ്യത്തെ വിദ്യഭ്യാസ സ്ഥാപനം. തൊളിക്കോട് മുസ്ലീം ജമാഅത്ത് പളളിയ്ക്ക് ഒന്നര നൂറ്റാണ്ടിലധികം പഴക്കമുണ്ട്. 1973-ലാണ് തൊളിക്കോട് പഞ്ചായത്ത് രൂപീകൃതമായത്. അതിനുമുമ്പ് ഇന്നത്തെ തൊളിക്കോട് പഞ്ചായത്ത് ഉൾക്കൊളളുന്ന പ്രദേശം വിതുര പഞ്ചായത്തിന്റെ ഭാഗമായിരുന്നു.

#### തൊളിക്കോട് പഞ്ചായത്തിലെ വാർഡുകൾ

## അവലംബങ്ങൾ

വർഗ്ഗം:അവലംബം ഇല്ലാത്ത താളുകൾ
നെടുമങ്ങാട് ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ്  **നെടുമങ്ങാട് ബ്ളോക്ക് പഞ്ചായത്ത്**. 1954-ൽ രൂപീകരിച്ച നെടുമങ്ങാട് ബ്ളോക്ക് പഞ്ചായത്തിന് 123.5 ചതുരശ്രകിലോമീറ്റർ വിസ്തീർണ്ണമുണ്ട്. 

## ഗ്രാമപഞ്ചായത്തുകൾ
#കരകുളം ഗ്രാമപഞ്ചായത്ത്
#അരുവിക്കര ഗ്രാമപഞ്ചായത്ത്
#വെമ്പായം ഗ്രാമപഞ്ചായത്ത്
#ആനാട് ഗ്രാമപഞ്ചായത്ത്
#പനവൂർ ഗ്രാമപഞ്ചായത്ത്

## വിലാസം
നെടുമങ്ങാട് ബ്ലോക്ക് പഞ്ചായത്ത്
പഴകുറ്റി - 695561
ഫോൺ : 0472 2802307
ഇമെയിൽ : bdondd@bsnl.in

## അവലംബം
*http://www.trend.kerala.gov.in  
*http://lsgkerala.in/nedumangadblock 
*Census data 2001
വിക്കിമീഡിയ കോമൺസ്

thumb|Wikimedia logo mosaic
സ്വതന്ത്ര ചിത്രങ്ങളും മറ്റു പ്രമാണങ്ങളും ശേഖരിച്ചു വെക്കുന്ന ഒരു ഓൺലൈൻ ശേഖരണിയാണ് **വിക്കിമീഡിയ കോമൺസ്** അല്ലെങ്കിൽ **കോമൺസ്** . വിക്കിമീഡിയ ഫൗണ്ടേഷനു കീഴിൽ പ്രവർത്തിക്കുന്ന ഈ ശേഖരിണിയിൽ ശേഖരിക്കപ്പെടുന്ന പ്രമാണങ്ങൾ വിക്കിപീഡിയ, വിക്കിഗ്രന്ഥശാല, വിക്കി പാഠശാല, വിക്കിചൊല്ലുകൾ തുടങ്ങി എല്ലാ ഭാഷകളിലുമുള്ള എല്ലാ വിക്കിമീഡിയ പദ്ധതികളിലും ഉപയോഗിക്കുവാനും, വേണമെങ്കിൽ ഡൗൺലോഡ് ചെയ്ത് ഉപയോഗിക്കുവാനും സാധിക്കും. നിലവിൽ വിക്കിമീഡിയ കോമൺസിൽ നിരവധി ദശലക്ഷം പ്രമാണങ്ങളുണ്ട്.
## ചരിത്രം
എറിക്ക് മുള്ളർ 2004 മാർച്ചിലാണ് ഇത്തരമൊരു ശേഖരണി എന്ന ആശയം മുന്നോട്ടു വെച്ചത്. 2004 സെപ്റ്റംബറിൽ വിക്കിമീഡിയ കോമൺസ് നിലവിൽ വന്നു. ഒരേ പ്രമാണം തന്നെ വിവിധ ആവശ്യങ്ങൾക്കായി വിവിധ വിക്കി സംരംഭങ്ങളിൽ പോയി അപ്‌ലോഡ് ചെയ്യുക എന്ന പ്രശ്നം പരിഹരിക്കപ്പെടാനായിട്ടായിരുന്നു വിക്കിമീഡിയ കോമൺസ് എന്ന ആശയം രൂപീകരിച്ചത്.
## അവലംബം


വർഗ്ഗം:മീഡിയവിക്കി സോഫ്റ്റ്‌വേർ ഉപയോഗിക്കുന്ന വെബ്സൈറ്റുകൾ
വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
പാറശ്ശാല ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് **പാറശ്ശാല ബ്ളോക്ക് പഞ്ചായത്ത്**. പാറശ്ശാല ബ്ളോക്ക് പഞ്ചായത്തിന് 82.21 ചതുരശ്രകിലോമീറ്റർ വിസ്തീർണ്ണമുണ്ട്. 1995 ഒക്ടോബർ 2-നാണ് പാറശ്ശാല ബ്ളോക്ക് പഞ്ചായത്ത് രൂപീകൃതമായത്.

## ഗ്രാമപഞ്ചായത്തുകൾ
#പാറശ്ശാല ഗ്രാമപഞ്ചായത്ത്
#കാരോട് ഗ്രാമപഞ്ചായത്ത്
#കുളത്തൂർ ഗ്രാമപഞ്ചായത്ത്
#ചെങ്കൽ ഗ്രാമപഞ്ചായത്ത്
#തിരുപുറം ഗ്രാമപഞ്ചായത്ത്
#പൂവാർ ഗ്രാമപഞ്ചായത്ത്

## വാർഡുകൾ
#പുത്തൻകട
#തിരുപുറം
#മര്യാപുരം
#ഉദയൻകുളങ്ങര
#നെടിയാംകോട്
#പരശുവയ്ക്കൽ
#പാറശ്ശാല ടൗൺ
#ചെങ്കവിള
#കാരോട്
#കുളത്തൂർ
#പൊഴിയൂർ
#പൂഴിക്കുന്ന്
#അരുമാനൂർ
#പൂവാർ

## അവലംബം
പെരുങ്കടവിള ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ്  **പെരുങ്കടവിള ബ്ളോക്ക് പഞ്ചായത്ത്**. പെരുങ്കടവിള ബ്ളോക്ക് പഞ്ചായത്തിന് 304.29 ചതുരശ്രകിലോമീറ്റർ വിസ്തീർണ്ണമുണ്ട്. 1952-ലാണ് പെരുങ്കടവിള ബ്ളോക്ക് നിലവിൽ വന്നത്.

## ഗ്രാമപഞ്ചായത്തുകൾ
#വെള്ളറട ഗ്രാമപഞ്ചായത്ത്
#കുന്നത്തുകാൽ ഗ്രാമപഞ്ചായത്ത്
#കൊല്ലയിൽ ഗ്രാമപഞ്ചായത്ത്
#പെരുങ്കടവിള ഗ്രാമപഞ്ചായത്ത്
#ആര്യങ്കോട് ഗ്രാമപഞ്ചായത്ത്
#ഒറ്റശേഖരമംഗലം ഗ്രാമപഞ്ചായത്ത്
#കള്ളിക്കാട് ഗ്രാമപഞ്ചായത്ത്
#അമ്പൂരി ഗ്രാമപഞ്ചായത്ത്

## വിലാസം
പെരുങ്കടവിള ബ്ലോക്ക് പഞ്ചായത്ത്
പെരുങ്കടവിള - 695132
ഫോൺ : 0471 2275306
ഇമെയിൽ : bdopkdavila@gmail.com

## അവലംബം
*http://www.trend.kerala.gov.in  
*http://lsgkerala.in/perumkadavilablock 
*Census data 2001
വാമനപുരം ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് **വാമനപുരം ബ്ളോക്ക് പഞ്ചായത്ത്**. വാമനപുരം ബ്ളോക്കുപഞ്ചായത്തിനു 421.15 ചതുരശ്രകിലോമീറ്റർ വിസ്തീർണ്ണമുണ്ട്.

## ഗ്രാമപഞ്ചായത്തുകൾ
#വാമനപുരം ഗ്രാമപഞ്ചായത്ത്
#മാണിക്കൽ ഗ്രാമപഞ്ചായത്ത്
#നെല്ലനാട് ഗ്രാമപഞ്ചായത്ത്
#പുല്ലമ്പാറ ഗ്രാമപഞ്ചായത്ത്
#നന്ദിയോട് ഗ്രാമപഞ്ചായത്ത്
#പെരിങ്ങമ്മല ഗ്രാമപഞ്ചായത്ത്
#കല്ലറ ഗ്രാമപഞ്ചായത്ത്
#പാങ്ങോട് ഗ്രാമപഞ്ചായത്ത്

## വിലാസം
വാമനപുരം ബ്ലോക്ക് പഞ്ചായത്ത്
വെഞ്ഞാറമൂട് - 695607
ഫോൺ‍ : 0472 2872062
ഇമെയിൽ‍ : bdovpm08@gmail.com

## അവലംബം
*http://www.trend.kerala.gov.in  
*http://lsgkerala.in/vamanapuramblock 
*Census data 2001
വർക്കല ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ  ചിറയിൻകീഴ് താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് **വർക്കല ബ്ളോക്ക് പഞ്ചായത്ത്**. വർക്കല ബ്ളോക്ക് പഞ്ചായത്തിന് 86.67 ചതുരശ്രകിലോമീറ്റർ വിസ്തീർണ്ണമുണ്ട്.

## ഗ്രാമപഞ്ചായത്തുകൾ
#വെട്ടൂർ ഗ്രാമ പഞ്ചായത്ത്
#ചെറുന്നിയൂർ ഗ്രാമ പഞ്ചായത്ത്
#ഇടവ ഗ്രാമ പഞ്ചായത്ത്
#ഇലകമൺ ഗ്രാമ പഞ്ചായത്ത്
#ചെമ്മരുതി ഗ്രാമ പഞ്ചായത്ത്
#മണമ്പൂർ ഗ്രാമ പഞ്ചായത്ത്
#ഒറ്റൂർ ഗ്രാമ പഞ്ചായത്ത്

## വിലാസം
വർക്കല ബ്ലോക്ക് പഞ്ചായത്ത്
ചെറുന്നിയൂർ‍‍‍‍ - 695142
ഫോൺ‍‍‍‍ : 0470 2602336
ഇമെയിൽ‍‍‍‍‍ : bdovarkala@gmail.com

## അവലംബം
*http://www.trend.kerala.gov.in  
*http://lsgkerala.in/varkalablock 
*Census data 2001
ചെപ്പ് കിലുക്കണ ചങ്ങാതി

കലാധരന്റെ സംവിധാനത്തിൽ മുകേഷ്, ജഗദീഷ്, ഒടുവിൽ ഉണ്ണികൃഷ്ണൻ, ശരണ്യ എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ചെപ്പ് കിലുക്കണ ചങ്ങാതി***. ശ്രീഅയ്യപ്പൻ ഫിലിംസിന്റെ ബാനറിൽ ദിനേശ് പണിക്കർ, പ്രേമചന്ദ്രൻ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് മുദ്ര ആർട്സ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രാജൻ കിരിയത്ത്, വിനു കിരിയത്ത് എന്നിവരാണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ജോൺസൺ ആണ്.

; ഗാനങ്ങൾ
# സ്വരലയ പല്ലവിയിൽ – ഉണ്ണിമേനോൻ
# നാവും നീട്ടി വിരുന്ന് വരുന്നോരേ – ഉണ്ണിമേനോൻ, കൃഷ്ണചന്ദ്രൻ, ബാലഗോപാലൻ തമ്പി, സുജാത മോഹൻ
# ചന്ദനം പെയ്തു – ബാലഗോപാലൻ തമ്പി, രാധിക തിലക്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ചെപ്പ് കിലുക്കണ ചങ്ങാതി''  – മലയാളസംഗീതം.ഇൻഫോ
* http://popcorn.oneindia.in/title/8667/cheppu-kilukkunna-changathi.html

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:കലാധരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമല- ജോൺസൺ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ദിനേഷ് പണിക്കർ നിർമ്മിച്ച ചലച്ചിത്രങ്ങൾ
വെള്ളനാട് ബ്ലോക്ക് പഞ്ചായത്ത്

തിരുവനന്തപുരം ജില്ലയിലെ  നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് **വെള്ളനാട് ബ്ളോക്ക് പഞ്ചായത്ത്**. വെള്ളനാട് ബ്ളോക്ക് പഞ്ചായത്തിന്റെ വിസ്തീർണ്ണം 372.12 ചതുരശ്രകിലോമീറ്റർ ആണ്.വെള്ളനാട് ബ്ളോക്കുപഞ്ചായത്ത് രൂപീകൃതമായത് . 1962-ലാണ് .
അവൽ

നെല്ലുകൊണ്ടുണ്ടാക്കുന്ന ഒരു ഭക്ഷ്യപദാർഥമാണ് **അവൽ അഥവാ അവിൽ**. സ്ഥാനികളെ കാണാൻ പോകുമ്പോൾ കാഴ്ചദ്രവ്യമായി അവലു കൊണ്ടുപോകുന്ന പതിവ് മുൻപു ഉണ്ടായിരുന്നു. ശ്രീകൃഷ്ണനെ കാണാൻ ദ്വാരകയിലേക്കു പോയ കുചേലൻ കാഴ്ചദ്രവ്യമായി കൊണ്ടുപോയിരുന്നത് അവലായിരുന്നു എന്നാണ് പുരാവൃത്തം. കേരളത്തിൽ ഓണം തുടങ്ങിയ ചില വിശേഷദിവസങ്ങളിൽ കാഴ്ചദ്രവ്യമായി അവൽ കൊടുക്കുന്ന പതിവ് നിലവിലുണ്ടായിരുന്നു.  ചില സംഘകാല കൃതികളിൽ അവലിനെകുറിച്ച് പരാമർശങ്ങളുണ്ട്.  അവൽ നിർമ്മാണം കേരളത്തിലെ ഒരു കുടിൽവ്യവസായമായും നിലനിന്നിരുന്നു. (അവൽനിർമ്മാണം കുലത്തൊഴിലായി കരുതുന്ന ഒരു സമുദായമാണ്  കുടുംബിസമുദായം.) നെല്ല് പുഴുങ്ങി വറുത്ത് ഒരു പ്രത്യേകതരം ഉരലിൽ ഇടിച്ചു പരത്തി അതിന്റെ ഉമിയും പൊടിയും നീക്കി അവൽ എടുക്കുന്നു. കാലുകൊണ്ട് ചവിട്ടിപ്പൊക്കാൻ പറ്റിയ, ഉത്തോലക സംവിധാനമുള്ള ഭാരമേറിയ ഉലക്കയാണ് അവൽ ഇടിയ്ക്കാൻ ഉപയോഗിക്കുന്നത്. ഒരു കുഴിയിൽ ഇട്ടിരിക്കുന്ന വറുത്ത നെല്ലിലാണ് ഉലക്ക പോയി പതിക്കുന്നത്. ഇങ്ങനെ ഉണ്ടാക്കുന്ന അവലിനു *കുടുംബി അവൽ* എന്നു പറയുന്നു. ഈ അവലിനു സ്വാദും മയവും കൂടുതലുണ്ട്. കുടുംബിയവൽ ഉണ്ടാക്കുന്നതിനു രണ്ട് ആളുകൾ വേണം. നെല്ല് വറുക്കുകയും ഇടിക്കുന്ന കുഴിയിൽ ഇളക്കുകയും ചെയ്യുന്നതിന് ഒരാളും ഇടിക്കാനുള്ള തടി ഉലക്ക ചവിട്ടിപ്പൊക്കുന്നതിനു മറ്റൊരാളും. ഉരലിൽ സാധാരണ ഉലക്കകൊണ്ടിടിച്ചും അവൽ ഉണ്ടാക്കാം. ഇങ്ങനെയുണ്ടാക്കുന്ന അവലിനു രുചിയും മാർദവവും കുറവായിരിക്കും. അവലുണ്ടാക്കാൻ ചെന്നെല്ലും ആര്യനെല്ലും വിശേഷപ്പെട്ടതാണ്. കുറച്ചു നെല്ലുകൊണ്ട് വളരെ കൂടുതൽ അവൽ ഉണ്ടാക്കാം. അവൽ പച്ചയ്ക്കും, ശർക്കരയോ പഞ്ചസാരയോ ചേർത്തു നനച്ചും ഭക്ഷിക്കാറുണ്ട്. ചിരകിയ തേങ്ങയോടൊപ്പം അവൽ ഉപയോഗിച്ച് ഉപ്പുമാവും പ്രഥമനും തയ്യാറാക്കാം.

## അവൽ പ്രഥമൻ

ശർക്കരപ്പാവിൽ അവൽ ചേർത്ത് അടുപ്പത്തുവച്ച് നല്ലതുപോലെ ഇളക്കി വരട്ടിയശേഷം പശുവിൻനെയ്യ്, മുന്തിരിങ്ങ എന്നിവ ചേർക്കുന്നു. വെള്ളം വറ്റുന്നതു വരെ വരട്ടി നാഴിക്കു മൂന്ന് എന്ന കണക്കിൽ തേങ്ങ ചുരണ്ടിപ്പിഴിഞ്ഞ് തലപ്പാൽ എടുക്കുക. പിന്നീട് വെള്ളം ചേർത്തു പിഴിഞ്ഞ് രണ്ടാം പാലും അതിന്റെ ശേഷം പീര ഇടിച്ചു വെള്ളം ചേർത്തു പിഴിഞ്ഞ് മൂന്നാം പാലും എടുക്കണം. ആദ്യം, വരട്ടിയ പായസത്തിൽ മൂന്നാം പാലും പിന്നീട് രണ്ടാം പാലും ചേർത്തു നന്നായി തിളപ്പിച്ചതിനുശേഷം കൊഴുത്ത പാകത്തിൽ വാങ്ങി വച്ച് തലപ്പാൽ ചേർത്ത് ഇളക്കുന്നു. സ്വാദിന് ഏലക്കാ, ചുക്ക്, ജീരകം എന്നിവ പൊടിച്ചു ചേർക്കാം.
## അവൽ മിൽക്ക്

മലബാറിൽ പലഭാഗങ്ങളിലായി കാണുന്ന ഒരു പാനീയമാണ് അവൽ മിൽക്ക്. ഏകദേശം അവൽ പ്രഥമനോട് സാമ്യം തോന്നുന്ന ഈ വിഭവം പാനീയമായി ഉപയോഗിക്കുന്നു. അരി ഇടിച്ചുണ്ടാക്കുന്ന കട്ടി കൂടിയ ചുവന്ന അവലാണ് ഇതിനായി ഉപയോഗിക്കുന്നത്. ഇതിനോടൊപ്പം ഐസ്ക്രീമും ചെറിപ്പഴവും ചേർത്ത് മറ്റു ഡക്കറേഷനുകളെല്ലാം ചെയ്ത് സ്പെഷ്യൽ അവിൽ മിൽക്കും തയ്യാറാക്കാറുണ്ട്.
## പുറംകണ്ണികൾ

* What are Rice Flakes?
* Flaking Machines 

വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:നെല്ല്
സാറോസ്

ഏകദേശം 223 സംയുതി മാസങ്ങൾ (ഏകദേശം 6585.3211 ദിവസം, അഥവാ 18 വർഷം, 11 ദിവസം, 8 മണിക്കൂർ) അടങ്ങിയതും ചന്ദ്രഗ്രഹണമോ സൂര്യഗ്രഹണമോ പ്രവചിക്കാൻ ഉപയോഗിക്കുന്നതുമായ ഒരു കാലദൈർഘ്യമാണ് **സാറോസ്**.   ഒരു സാരോസ് കൊണ്ട് വേർതിരിക്കപ്പെട്ട ഗ്രഹണങ്ങളുടെ ശ്രേണിയെ സാരോസ് ശ്രേണി എന്നറിയപ്പെടുന്നു. 
ഒരു ഗ്രഹണത്തിനു ശേഷം ഒരു സാരോസ് കാലം കഴിയുമ്പോൾ സൂര്യനും ഭൂമിയും ചന്ദ്രനും ഏകദേശം അതേ ജ്യാമിതീയ സ്ഥാനങ്ങളിൽ, അതായത് ഏതാണ്ട് ഒരു നേർ രേഖയിൽ വീണ്ടും എത്തിച്ചേരുകയും അതുവഴി സമാനമായ മറ്റൊരു ഗ്രഹണം സംഭവിക്കുകയും ചെയ്യുന്നു. ഇതിനെയാണ് ഒരു ഗ്രഹണചക്രം എന്നു വിളിക്കുന്നത്. ഒരു സാരോസിൽ സംഭവിക്കുന്ന ഗ്രഹണങ്ങളുടെ പരമ്പരയാണ് സാരോസ് ശ്രേണി. ഒരു സാരോസ് ഏകദേശം താഴ പറയുന്ന കാലങ്ങൾക്കു തുല്യമാണ്.

*223 സംയുതി മാസങ്ങൾ
*241.999 കേതു മാസങ്ങൾ
*18.999 ഗ്രഹണ വർഷങ്ങൾ (38 ഗ്രഹണ കാലങ്ങൾ)
*238.992 അപചന്ദ്ര മാസങ്ങൾ

## ചരിത്രം
സാരോസ് ചക്രത്തെപ്പറ്റിയുള്ള ഏറ്റവും പുരാതനമായ രേഖകൾ ബാബിലോണിയയിൽ ജീവിച്ചിരുന്ന കാൽദിയൻ ജനതയിൽ നിന്നാണ് കിട്ടിയത്. ക്രിസ്തുവിന്നും നിരവധി ശതാബ്ധങ്ങൾക്ക് മുമ്പ് തന്നെ സാരോസ് ചക്രത്തെപ്പറ്റിയുള്ള പരാമർശങ്ങൾ ഉണ്ട്. ആദ്യകാല ജ്യോതിശാസത്രകാരന്മാരായ ഹിപ്പാർക്കസ്,പ്ളിനി, ടോളമി തുടങ്ങിയവർക്കൊക്കെ സാരോസ് ചക്രത്തെപ്പറ്റി മറ്റ് പേരുകളിലാണെങ്കിൽ പോലും അറിയാമായിരുന്നു.    “സാർ " എന്ന ഈ സുമേറിയൻ വാക്യം മെസപ്പൊട്ടേമിയയിൽ ഒരു ഏകകമായിട്ടും 3600 ന്റെ വിലയുള്ള ഒരു അക്കമായിട്ടും പരിഗണിക്കപ്പെട്ടതായി സൂചനകൾ കിട്ടിയിട്ടുണ്ട്. സാരോസ് എന്ന പദം ഗ്രീക്ക് ഭാഷയിൽ നിന്നും ഉൽഭവിച്ചതായി പറയപ്പെടുന്നു. 1761 ൽ എഡ്മണ്ട് ഹാലി ഈ പദത്തെ ഗ്രഹണചക്രത്തെ സൂചിപ്പിക്കുവാനായി ഉപയോഗിച്ചു.

## സാരോസ് ചക്രം
223 സംയുതി(synodic month) മാസങ്ങളടങ്ങിയ ഒരു ഗ്രഹണ ചക്രത്തിന്ന് സാരോസ് ചക്രം (saros cycle) എന്നാണ് പേർ. ഒരു സംയുതിമാസമെന്നാൽ രണ്ട് അമാവാസികൾക്കിടയിലുള്ള കാലയളവെന്നാണർത്ഥം(29.53 ദിവസം). അത്തരം 223 സംയുതിമാസങ്ങൾ(6585.3213 ദിവസങ്ങൾ ) ചേർന്നാൽ ഒരു സാരോസ് ചക്രം പൂർത്തിയാവുന്നു. 18 വർഷങ്ങളും 11.33 ദിവസങ്ങളും ചേർന്നാണ് ഒരു സാരോസ് ചക്രം പൂർത്തിയാവുന്നത്. സാരോസ് ചക്രത്തിന്റെ കാലഗണന ഉപയോഗിച്ചുകൊണ്ട് ഗ്രഹണങ്ങളുടെ പ്രവചനം നടത്താൻ കഴിയുമെന്നത് തന്നെയാണ് അതിന്റെ പ്രാധാന്യവും. ഒരു ഗ്രഹണത്തിന്ന് ശേഷം ഒരു സാരോസ് ചക്ര കാലം കഴിഞ്ഞാൽ അതേപോലുള്ള മറ്റൊരു ഗ്രഹണം സംഭവിക്കുന്നു. ഒരു സാരോസ് ചക്രത്താൽ വേർതിരിക്കപ്പെട്ട ഗ്രഹണങ്ങളുടെ ശ്രേണിയെ സാരോസ് ശ്രേണി എന്നറിയപ്പെടുന്നു.

## അവലംബം

വർഗ്ഗം:ജ്യോതിശാസ്ത്രത്തിലെ അളവിന്റെ ഏകകങ്ങൾ
രസശാസ്ത്രം (ആയുർവേദം)

രസം (മെർക്കുറി) തുടങ്ങിയ ലോഹങ്ങൾ പല തരത്തിൽ സംസ്കരിച്ച് വിഷമില്ലാതാക്കി ആയുർവേദത്തിൽ ചികിൽസയ്ക്ക് ഉപയോഗിക്കുന്ന ശാഖയാണ് **രസശാസ്ത്രം**. ഇങ്ങനെ കിട്ടുന്ന ദ്രവ്യങ്ങളെ **ഭസ്മം**, **സിന്ദൂരം** എന്നാണ് അറിയുന്നത്. ഇതു വളരെ ചെറിയ മാത്രയിൽ മാത്രം ഉപയോഗിക്കാവുന്നവയാണ്. 

## അവലംബം
ഡോ. കെ. മുരളി,മാതൃഭൂമി ആരോഗ്യ മാസിക നവംബർ 2010 ലക്കം, പേജ്8
കമാലിനി മുഖർജി

ഒരു ഇന്ത്യൻ ചലച്ചിത്ര അഭിനേത്രിയാണ് **കമാലിനി മുഖർജി**. ഇവർ തമിഴ്, തെലുങ്ക്, ഹിന്ദി, മലയാളം, കന്നഡ തുടങ്ങിയ ഭാഷകളിലെ ചിത്രങ്ങളിൽ അഭിനയിച്ചിട്ടുണ്ട്.

## ജീവിതരേഖ

1980 മാർച്ച് 4-ന് കൊൽക്കത്തയിലാണ് കമാലിനി മുഖർജി ജനിച്ചത്. കൊൽക്കത്തയിലെ ലോറെറ്റോ കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടിയിട്ടുണ്ട്. ഇതിനുശേഷം മുംബൈയിൽ നാടകാഭിനയത്തിൽ ഒരു കോഴ്സ് ചെയ്തു. നാടകങ്ങളിലും പരസ്യങ്ങളിലും ഇതിനുശേഷം അഭിനയിക്കാൻ തുടങ്ങി.

രേവതി സംവിധാനം ചെയ്ത ഫിർ മിലേംഗേ എന്ന ഹിന്ദി ചലച്ചിത്രത്തിലാണ് കമാലിനി ആദ്യമായി അഭിനയിച്ചത്. ഒരു പരസ്യത്തിലെ അവരുടെ അഭിനയം കണ്ടാണ് രേവതി കമാലിനിയെ ചലച്ചിത്രത്തിലഭിനയിക്കാൻ ക്ഷണിച്ചത്. തെലുഗു ചലച്ചിത്രമായ ആനന്ദിലെ നായികാവേഷം കമാലിനിയെ പ്രശസ്തയാക്കി. തെലുഗു ചലച്ചിത്രരംഗത്താണ് കമാലിനി കുടുതലായും പ്രവർത്തിച്ചിട്ടുള്ളത്. മലയാളത്തിൽ കുട്ടിസ്രാങ്കിലെ പെമ്മേണ എന്ന കഥാപാത്രത്തെ അവതരിപ്പിച്ചിരുന്നു.

## ചലച്ചിത്രങ്ങൾ
പുലിമുരുകൻ 2017

## അവലംബം

## പുറം കണ്ണികൾ
* 

വർഗ്ഗം:1980-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
അരപ്പള്ളി

തമിഴ്നാട്ടിലെ കന്യാകുമാരി ജില്ലയിൽ തിരുവിതാംകോട് എന്ന സ്ഥലത്ത് സ്ഥിതി ചെയ്യുന്ന ഒരു ക്രൈസ്‌തവ ദേവാലയമാണ് **അരപ്പള്ളി** എന്ന് അറിയപ്പെടുന്ന **സെന്റ് മേരീസ് ഓർത്തഡോക്സ് സുറിയാനി പള്ളി** (St. Mary’s Orthodox Syrian Church,Thiruvithamcode). 
## ചരിത്രം

ക്രി പി 63-ൽ  വിശുദ്ധ തോമാശ്ലീഹാ സ്ഥാപിച്ചതായി വിശ്വസിക്കപ്പെടുന്ന ഈ പള്ളി ലോകത്തിലെ ഏറ്റവും പ്രാചീനമായ ക്രൈസ്‌തവ ദേവാലയങ്ങളിൽ ഒന്നായി കരുതപ്പെടുന്നു. തദ്ദേശവാസികൾ ഈ ദേവാലയത്തെ ആദരപൂർവ്വം *തോമയാർ കോവിൽ* എന്നു വിളിക്കുന്നു. പഴയ തെക്കൻ തിരുവിതാംകൂറിൽ പെട്ട ഈ പള്ളി ഒരു കാലത്ത് മലങ്കര നസ്രാണികളുടെ പ്രധാന ആരാധനാ കേന്ദ്രങ്ങളിലൊന്നായിരുന്നു. എന്നാൽ ഇവിടെയുള്ള ക്രൈസ്തവ സമൂഹത്തിൽ നിന്ന് നല്ലൊരു ശതമാനം മറ്റ് ഭാഗങ്ങളിലേക്ക് കുടിയേറിയതു മൂലവും ചരിത്രരേഖകളുടെ അപര്യാപ്തത മൂലവും വളരെക്കാലമായി ശ്രദ്ധ ലഭിക്കാതെ കിടക്കുകയായിരുന്നു. കഴിഞ്ഞ നൂറ്റാണ്ടിന്റെ പകുതിയോടെ ദേവാലയത്തിന്റെ  പരമ്പരാഗത തനിമ നഷ്ടമാക്കാതെയുള്ള പുനരുദ്ധാരണശ്രമങ്ങൾക്ക് സഭ തുടക്കമിടുകയും 2007 ഡിസംബർ 16-ന് ഈ പള്ളിയെ അന്തർദേശീയ മാർത്തോമൻ തീർത്ഥാടന കേന്ദ്രം (International St. Thomas Pilgrim Centre) ആയി പ്രഖ്യാപിക്കുകയും ചെയ്തു.   
## പേരിന് പിന്നിൽ

ഭാരതത്തിൽ സുവിശേഷം അറിയിക്കാനെത്തിയ തോമാശ്ലീഹാ ഏഴരപ്പള്ളികൾ സ്ഥാപിച്ചു എന്ന പരമ്പരാഗത വിശ്വാസത്തിലെ *അരപ്പള്ളി*യായി പരിഗണിക്കുന്ന ദേവാലയമാണ് തിരുവിതാംകോടുള്ള ഈ പള്ളി. എന്നാൽ എന്തു കൊണ്ട് ഈ പള്ളി അരപ്പള്ളിയായി അറിയപ്പെടുന്നു എന്ന വിശദീകരണത്തിൽ അഭിപ്രായ ഐക്യമില്ല. മറ്റ് ഏഴു പള്ളികളുമായുള്ള താരതമ്യത്തിൽ ചെറിയ ദേവാലയമായതിനാലാണ് 'പകുതി' എന്നർത്ഥത്തിൽ അര എന്ന വിശേഷണം വന്നുവെന്നതാണ് ഒരു അഭിപ്രായം. എന്നാൽ 'രാജാവ്' എന്നർത്ഥമുള്ള *അരചൻ* എന്ന ദ്രാവിഡ പദത്തിൽ ഉള്ള *അര* , രാജകീയം എന്നർത്ഥത്തിൽ അരമന,അരയാൽ  എന്നീ വാക്കുകളിലെപ്പോലെ ബഹുമാനസൂചകമായി ഇവിടെയും ഉപയോഗിക്കുന്നു എന്നാണ് മറ്റൊരു അഭിപ്രായം. രാജാവിന്റെ അംഗീകാരത്തോടെയും പ്രത്യേക പരിഗണനയിലും പണി കഴിപ്പിച്ച ദേവാലയമായതിനാലാണ് ഈ സ്ഥാനം ലഭിച്ചതെന്നാണ് ഇതിന്റെ വിശദീകരണം. ജറുസലേമിൽ ശലോമോൻ രാജാവ് പണിയിച്ച ദേവാലയത്തിന്റെ കൃത്യം പകുതി അളവിലാണ്  ഈ പള്ളിയുടെ നിർമ്മാണമെന്നും അതു കൊണ്ടാണ് അരപ്പള്ളി എന്ന് വിളിക്കുന്നതെന്നും വിശ്വസിക്കുന്നവരുമുണ്ട്.
## സ്ഥാനം
തിരുവനന്തപുരത്ത് നിന്നും 54 കിലോമീറ്ററും കന്യാകുമാരിയിൽ നിന്ന് 34 കിലോമീറ്ററും നാഗർകോവിൽ നിന്ന് 20 കിലോമീറ്ററും അകലെയായി ഈ ദേവാലയം സ്ഥിതി ചെയ്യുന്നു. പത്മനാഭപുരം കൊട്ടാരവും ചിന്നമുട്ടം തുറുമുഖവും പള്ളിയുടെ സമീപപ്രദേശങ്ങളിലാണ്.

## പുറത്തേക്കുള്ള കണ്ണി
*അരപ്പള്ളിയുടെ വെബ്‌സൈറ്റ് 

## അവലംബം

*മാതൃഭൂമി യാത്ര ദ്വൈമാസിക, സെപ്തം- ഒക്ടോ 2010 ലക്കം പേജ്82

വർഗ്ഗം:തമിഴ്‌നാട്ടിലെ ക്രിസ്ത്യൻ പള്ളികൾ
വർഗ്ഗം:ഏഴരപ്പള്ളികൾ
അവശിഷ്ടപർവ്വതം

വ്യാപകമായ അപരദനത്തെ അതിജീവിച്ച് പർവതാകാരത്തിൽ എഴുന്നു കാണുന്ന ഒറ്റപ്പെട്ട ഭൂരൂപങ്ങളാണ് **അവശിഷ്ടപർവ്വതം**. സാധാരണയായി ഇത്തരം പർവ്വതങ്ങളുടെ പ്രത്യേകതകൾ മൂന്നാണ്: 

# അവ സമീപപ്രദേശങ്ങളെ അപേക്ഷിച്ച് വളരെ ഉയരത്തിൽ എഴുന്നു നില്ക്കുന്നു;
# അവയ്ക്ക് ഇടുങ്ങിയ ഒരു ശിഖരവും തൂക്കായി ചരിഞ്ഞ പാർശ്വങ്ങളുമുണ്ട്;
# അനേകം ഇടുങ്ങിയ താഴ്വരകളും അവയ്ക്കു മധ്യത്തായി നീണ്ട തിണ്ടുകളും ഉൾക്കൊണ്ടു കാണുന്നു എന്നതാണ് മറ്റൊരു പ്രത്യേകത.

പർവ്വതങ്ങളുടെ ഉദ്ഗമം രണ്ടു വിധത്തിലാകാം; വിവർത്തനിക (tectonic) പ്രക്രിയകളുടെ ഫലമായി മടങ്ങി ഉയർന്നവയായോ, അപരദനം മൂലം സമീപസ്ഥ ശിലകൾക്കു നശീകരണം സംഭവിക്കുമ്പോൾ വിനാശത്തിനു വഴിപ്പെടാതെ അവശിഷ്ടമായോ ആണ് പർവതങ്ങൾ രൂപംകൊള്ളുന്നത്. ഇവയിൽ രണ്ടാമത്തെ ഇനമാണ് അവശിഷ്ടപർവതങ്ങൾ. പ്രോത്ഥാന (upheaval) വിധേയമാവുന്ന ഓരോ പ്രദേശവും അപരദനത്തിനു വഴിപ്പെടുന്നു. കാഠിന്യത്തിന്റെ ഏറ്റക്കുറവനുസരിച്ച് അപരദനത്തിന്റെ തോതും വ്യത്യസ്തമായിരിക്കും. നർമശിലകൾ(soft rocks) വിഘടിപ്പിക്കപ്പെട്ട് വഹിച്ചു നീക്കപ്പെടുമ്പോൾ കഠിനശിലകൾ യഥാരൂപത്തിൽ ശേഷിക്കുന്നു.

പൂർണമായും മേല്പറഞ്ഞതുപോലെ രൂപംകൊണ്ട പർവതങ്ങൾ വിരളമാണ്. പർവതനസമയത്തു മറ്റു പല സഹായകഘടകങ്ങളും പ്രവർത്തിക്കുന്നുണ്ടാവും. കാനഡയിൽ ക്യൂബെക് സംസ്ഥാനത്തെ ലാറെൻഷ്യൻ പർവതങ്ങൾ(Laurentian Mountains) ഭാഗികമായി അവശിഷ്ടപർവതങ്ങളാണ്.

## അവലംബം



വർഗ്ഗം:ഭൗമ പ്രതിഭാസങ്ങൾ
കോൽത്താഴ്

thumb|300px|''കോൽത്താഴ്''

**കോൽത്താഴ്**: പ്രധാനമായും ക്ഷേത്ര ശ്രീകോവിൽ, പൂജാമുറി തുടങ്ങിയവ പൂട്ടുവാനായിട്ടാണ് കോൽത്താഴ് ഉപയോഗിക്കുന്നത്. പണ്ടുകാലങ്ങളിൽ കൂടുതൽ അടച്ചുറപ്പ് ആവശ്യമുള്ള മുറികൾക്കാണ് ഇത്തരം താഴിട്ട് പൂട്ടാറുണ്ടായിരുന്നത്. സാധാരണ ഓടിലാണ് ഇത് നിർമ്മിക്കുന്നത്. രൂപത്തിൽ വാദ്യോപകരണമായ തിമിലയുടെ ആകൃതിയാണ് കോൽത്താഴിനുള്ളത്.

പ്രധാനമായും രണ്ടുഭാഗമാണ് താഴിനുള്ളത്. കോൽ എന്ന് വിളിക്കുന്ന താക്കോൽ ഇട്ട് തള്ളി തുറക്കുമ്പോൾ ത്രികോണാകൃതിയിൽ പുറത്തേക്ക് തുറന്നുവരുന്ന ഒരു ഭാഗവും, അടുത്തത് തിമിലാകൃതിയുള്ള രണ്ടാമത്തെ ഭാഗവുമാണ്. കോൽത്താഴിട്ടു പൂട്ടുന്ന അവസരത്തിൽ ത്രികോണാകൃതിയിലുള്ള താഴിന്റെ ഈ ഭാഗം വലിപ്പം കുറഞ്ഞ് ഉള്ളിൽകടക്കുകയും അതിനുശേഷം വികസിക്കുകയും താഴ് പൂട്ടുകയും ചെയ്യുന്നു. തുറക്കാൻ ഉപയോഗിക്കുന്ന കോൽ താഴിനുള്ളിൽ ഇടുമ്പോൾ ഈ ത്രികോണാകൃതിയിലുള്ള താഴിന്റെ ഭാഗം വലിപ്പം കുറയുകയും, കോൽതാക്കോലിട്ട് ബലമായി അകത്തേക്ക് തള്ളുമ്പോൾ താഴ് പുറത്തേക്ക് തുറന്നുവരികയും ചെയ്യുന്നു. എല്ലാ കോൽ താക്കോലുകളും കണ്ടാൽ ഒരുപോലെ ഇരിക്കുമെങ്കിലും, ഒരു താക്കോൽ ഒരു താഴിനുമാത്രമേ ഉപയോഗിക്കാൻ പറ്റുകയുള്ളു. അത്രയ്ക്കു വിചിത്രവും പ്രത്യേകതയും ഉള്ളതായിരുന്നു ഇതിന്റെ നിർമ്മാണം.

പുരാതനകാലത്ത് ഏറെ പ്രചാരത്തിലുണ്ടായിരുന്ന ഈ താഴ്, പുതിയ താഴിന്റെ ആവിർഭാവത്തോടെ ഇന്ന് അന്യം നിന്നുപോയിരിക്കുന്നു. എങ്കിലും ഇന്നും പല പുരാതന ക്ഷേത്രങ്ങളുടേയും, പഴയ തറവാടിന്റേയും പൂജാമുറികളും മറ്റും ഇതിട്ട് പൂട്ടാറുണ്ട്.

വർഗ്ഗം:ഗൃഹോപകരണങ്ങൾ
കഷണ്ടി

സാധാരണ രോമം വളരാറുള്ള ശരീരഭാഗത്തോ ഭാഗങ്ങളിലോ, പ്രത്യേകിച്ച് തലയിൽ, മുടി ഇല്ലാതിരിക്കുന്ന അവസ്ഥയാണ് കഷണ്ടി. ഇതിൻറെ ഏറ്റവും സാധാരണമായ പ്രത്യക്ഷം, തലയിൽ ക്രമേണ മുടി നഷ്ടപ്പെടുന്ന ആൺ മാതൃക കഷണ്ടി ആണ്. മനുഷ്യരിൽ, പ്രായപൂർത്തിയായ പുരുഷന്മാരിലാണ് ഈ അവസ്ഥ കൂടുതലും കണ്ടുവരുന്നത്. വ്യാപ്തിയിലും രൂപത്തിലും വ്യത്യസ്തമായ ഇനം കഷണ്ടികളുണ്ട്; ശിരസിൻറെ കുറേ ഭാഗത്തെ മാത്രം മുടി നഷ്ടപ്പെടുന്ന ആൺ, പെൺ മാതൃക കഷണ്ടികൾ, മുഴുവൻ ശിരസിനേയും ബാധിക്കുന്ന സമ്പൂർണ്ണ ശിരോ കഷണ്ടി, ശരീരത്തിലെ മുഴുവൻ രോമവും നഷ്ടപ്പെടുന്ന സർവാംഗ കഷണ്ടി എന്നിവ കഷണ്ടിയുടെ അവസ്ഥാഭേദങ്ങളും മാതൃകകളുമാണ്.

ജനിതകം, ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം.

## ലക്ഷണങ്ങൾ

വട്ടത്തിലുള്ള രൂപത്തിൽ മുടികൊഴിച്ചിൽ, താരൻ, ചർമം പൊളിഞ്ഞുവരൽ, സ്കാറിംഗ് എന്നിവയാണ് കഷണ്ടിയുടെ ലക്ഷണങ്ങൾ. അലോപീഷിയ ആരിയേറ്റ എന്ന മുടികൊഴിച്ചിൽ അസാധാരണമായ സ്ഥലങ്ങളിൽ മുടികൊഴിച്ചിലിനു കാരണമാകും, ഉദാഹരണത്തിനു ആൺ മാതൃക കഷണ്ടിയിൽ കാണപ്പെടാത്ത പുരികത്തിൻറെ കൊഴിച്ചിൽ, തലയുടെ പിൻഭാഗം, ചെവികൾക്കു മുകളിലുള്ള ഭാഗം.

സാധാരണയായി ഒരാളുടെ തലയിൽ 100,000 മുതൽ 150,000 മുടികളാണ് ഉള്ളത്. സാധാരണയായി ഒരു ദിവസം ശരാശരി 100 മുടി ഇഴകൾ തലയിൽനിന്നും കൊഴിയും. അത്രതന്നെ പുതിയ മുടി ഇഴകൾ ഉണ്ടാവുകയും ചെയ്യണം.

## കാരണങ്ങൾ

ഇതുവരെ പൂർണമായി മനസ്സിലാക്കാൻ സാധിച്ചില്ലെങ്കിലും മുടികൊഴിച്ചിലിനു അനവധി കാരണങ്ങൾ ഉണ്ടാകാം:
പുരുഷന്മാരിലെ 95 ശതമാനം കഷണ്ടിയും ആൺ മാതൃക കഷണ്ടിയാണ് (എംപിബി). ഇത് ടെസ്റ്റോസ്റ്റിറോൺ എന്ന പ്രധാനപ്പെട്ട പുരുഷ ഹോർമോൺ ശിരോ ചർമ്മത്തിൽ പ്രവർത്തിക്കുന്നതിന്റെ ഫലമായി ഉണ്ടാകുന്നതാണ്. തലയുടെ മുൻഭാഗത്തും വെർട്ടക്സ് ഭാഗം എന്നിവിടങ്ങളിൽ കഷണ്ടി വരുന്നു.

പാരമ്പര്യത്തിനു അനുസരിച്ചു കഷണ്ടിയുടെ രൂപം മാറാം. ഇത്തരം കഷണ്ടികളെ പാരിസ്ഥിക അവസ്ഥകൾ ബാധിക്കാറില്ല. കഷണ്ടിയുടെ പാരമ്പര്യ തുടർച്ചയുടെ കാരണങ്ങൾ ഇപ്പോഴും അവ്യക്തമാണ്. ഒന്നിലധികം ജീനുകൾ ഇവയുടെ കാരണമാകാം, അമ്മയിൽനിന്നും ലഭിക്കുന്ന എക്സ് ക്രോമസോമിലെ അണ്ട്രോജൻ റിസപ്റ്റർ ജീനുകൾ എംപിബിയുടെ കാരണമായി കണ്ടെത്തിയിട്ടുണ്ട്. മാതാവിന്റെ കുടുംബാഗങ്ങൾക്ക്‌ ഉദാഹരണത്തിന് അമ്മയുടെ പിതാവ്, അമ്മാവൻ എന്നിവർക്ക് കഷണ്ടി ഉണ്ടെങ്കിൽ പാരമ്പര്യമായി കൊച്ചുമകനോ അനന്ദിരവനോ ഇത് വരാനുള്ള സാധ്യത കൂടുതലാകാം. 

ഫംഗസ് ബാധ, അപകടം, റേഡിയോതെറാപ്പി, കീമോതെറാപ്പി, ശരീരത്തിൽ പോഷകങ്ങളുടെ കുറവ്, ഓട്ടോഇമ്മ്യൂൺ എന്നിവ മുടികൊഴിച്ചിലിനു കാരണമാകാം. രക്തസമ്മർദ്ദ പ്രശ്നങ്ങൾ, പ്രമേഹം, ഹൃദ്രോഗങ്ങൾ, അമിത കൊളസ്ട്രോൾ എന്നിവയുടെ ഭാഗമായി ഉപയോഗിക്കുന്ന മരുന്നുകൾ കാരണം താൽകാലികമായതോ സ്ഥിരമായതോ ആയ കഷണ്ടി ഉണ്ടാകാം. ശരീരത്തിൻറെ ഹോർമോൺ സന്തുലനത്തിനെ ബാധിക്കുന്ന എന്തിനും വലിയ തരത്തിലുള്ള പ്രഭാവം ഉണ്ടാകാം. മൈക്കോട്ടിക് ബാധയുടെ ചില ചികിത്സകൾ വലിയതോതിലുള്ള മുടികൊഴിച്ചിലിനു കാരണമാകാറുണ്ട്. കീമോതെറാപ്പി ഉൾപ്പെടെ വിവിധ തരം ചികിത്സകൾ കാരണവും മുടി കൊഴിച്ചിൽ കാണപ്പെടാറുണ്ട്. 

## പ്രതിവിധികൾ

മുടികൊഴിച്ചിലിനുള്ള വിവിധതരം ചികിത്സകൾക്കു പരിമിതമായ വിജയങ്ങളെ ഒള്ളു. ആൺ മാതൃക കഷണ്ടിയ്ക്കു ഉപയോഗിക്കാവുന്ന മൂന്ന് മരുന്നുകളാണ് ഫിനസ്റ്റെറൈഡ്, ഡ്യുറ്റസ്റ്റെറൈഡ്, മിനോക്സിടിൽ എന്നിവ.

ലോക്കൽ അനസ്തേഷ്യ ഉപയോഗിച്ചു മുടി മാറ്റിവെക്കൽ ശസ്ത്രക്രിയകൾ നടത്താറുണ്ട്. നല്ല രീതിയിൽ മുടിയുള്ള പിൻഭാഗങ്ങളിൽ നിന്നും മുടി എടുത്തു ഡോക്ടർ മുടികൊഴിച്ചിലുള്ള ഭാഗങ്ങളിൽ വെച്ചുപിടിപ്പിക്കും. ഈ പ്രക്രിയയ്ക്കു നാലു മുതൽ എട്ട് മണിക്കൂർ വരെ സമയം എടുക്കും. ചിലപ്പോൾ ഒന്നിലധികം തവണ മുടി മാറ്റിവെക്കൽ നടത്തേണ്ടി വരും.

## അവലംബം
രാജാവിന്റെ മകൻ

തമ്പി കണ്ണന്താനത്തിന്റെ സംവിധാനത്തിൽ മോഹൻലാൽ, രതീഷ്, സുരേഷ് ഗോപി, അംബിക എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***രാജാവിന്റെ മകൻ***. ഷാരോൺ പ്രൊഡക്ഷൻസിന്റെ ബാനറിൽ സാബു കണ്ണന്താനം നിർമ്മിച്ച ഈ ചിത്രം വിതരണം ചെയ്തത് ജൂബിലി പിൿചേഴ്‌സ് ആണ്. രാജീവ് ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഡെന്നീസ് ജോസഫ് ആണ്.

1986-ലെ ഏറ്റവും  സാമ്പത്തിക വിജയം സ്വന്തമാക്കിയ  ചിത്രമാണിത്.മോഹൻലാൽ എന്ന അഭിനേതാവിനെ സൂപ്പർ സ്റ്റാർ നായകപദവിയിലേക്ക് ഉയർത്തിയ ചിത്രവും കൂടിയാണിത്.

## അഭിനേതാക്കൾ

## സംഗീതം
ഷിബു ചക്രവർത്തി എഴുതിയ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്. ഗാനങ്ങൾ രഞ്ജിനി വിപണനം ചെയ്തിരിക്കുന്നു.

; ഗാനങ്ങൾ
# വിണ്ണിലെ ഗന്ധർവ്വ വീണകൾ – ഉണ്ണിമേനോൻ
# ദേവാംഗനേ – ഉണ്ണിമേനോൻ, ലതിക
# പാടാം ഞാനാ ഗാനം – ലതിക
# ദേവാംഗനേ – ഉണ്ണിമേനോൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ

* 
* ''രാജാവിന്റെ മകൻ''  – മലയാളസംഗീതം.ഇൻഫോ
* http://popcorn.oneindia.in/title/6301/rajavinte-makan-1986.html

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തമ്പി കണ്ണന്താനം സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:ഷിബു- വെങ്കിടേഷ് ഗാനങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
ബാങ്ക് ഓഫ് ബറോഡ

ഒരു ഭാരതീയ അന്താരാഷ്ട്ര പൊതുമേഖല ബാങ്കാണ് **ബാങ്ക് ഓഫ് ബറോഡ** () ().ഭാരതീയ സ്റ്റേറ്റ് ബാങ്കിനേയും പഞ്ചാബ് നാഷനൽ ബാങ്കിനേയും കഴിഞ്ഞാൽ മൂന്നാം സ്ഥാനത്താണ് ബാങ്ക് ഓഫ് ബറോഡ.1908 ജൂലൈ 20ന് ഗുജറാത്തിലാണ് സ്ഥാപിച്ചത്.1969ൽ 13 ബാങ്കുകളോടൊപ്പം ദേശസാൽക്കരിക്കപ്പെട്ടു.
## മറ്റുരാജ്യങ്ങളിൽ
ഇരുപത്തിയാറോളം രാജ്യങ്ങളിലായി ഈ ബാങ്കിന്റെ ശൃംഖല വ്യാപിച്ചുകിടക്കുന്നു.

## ചരിത്രം
1908-1959

* 1908: ബാങ്ക് സ്ഥാപിക്കപ്പെട്ടു
* 1910:ആദ്യത്തെ ശാഖ അഹമ്മദാബാദിൽ തുടങ്ങി
* 1953: കെനിയയിലും ഉഗാണ്ടയിലും ഓരോ ശാഖകൾ തുടങ്ങി
* 1954: നൈറോബിയിൽ ശാഖ തുടങ്ങി
* 1956: ടാൻസാനിയയിൽ ശാഖ തുടങ്ങി
* 1957: ലണ്ടനിൽ ശാഖ തുടങ്ങി
* 1959: ഹിന്ദ് ബാങ്കിനെ ഏറ്റെടുത്തു
## അവലംബം


 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
മേപ്പയൂർ ഗ്രാമപഞ്ചായത്ത്

കോഴിക്കോട് ജില്ലയിലെ കൊയിലാണ്ടി താലൂക്കിൽ മേലടി ബ്ളോക്ക് പഞ്ചായത്ത് പരിധിയിൽ കൊഴുക്കല്ലൂർ, മേപ്പയ്യൂർ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് **മേപ്പയ്യൂർ ഗ്രാമപഞ്ചായത്ത്**. പഞ്ചായത്തിന്റെ വിസ്തീർണ്ണം 23.41 ചതുരശ്ര കിലോമീറ്ററാണ്. 
## അതിരുകൾ
*തെക്ക്‌ - അരിക്കുളം, കീഴരിയൂർ പഞ്ചായത്തുകൾ
*വടക്ക് - ചെറുവണ്ണൂർ, നൊച്ചാട് പഞ്ചായത്തുകൾ
*കിഴക്ക് - നൊച്ചാട്, അരിക്കുളം പഞ്ചായത്തുകൾ
*പടിഞ്ഞാറ് - തുറയൂർ, കീഴരിയൂർ പഞ്ചായത്തുകൾ

2006 വരെ മേപ്പയ്യൂർ കേരളത്തിലെ നിയമസഭാ മണ്ഡലങ്ങളിൽ ഒന്നായിരുന്നു

പ്രധാന സ്ഥലങ്ങൾ: എടത്തിൽമുക്ക്, കീഴപ്പയ്യൂർ, കായലാട്, മഠത്തുംഭാഗം, വിളയാട്ടൂർ, ചാവട്ട്, നരക്കോട്, മഞ്ഞക്കുളം.

സാംസ്‌കാരിക സ്ഥാപനങ്ങൾ: ജനകീയ വായനശാല ജനകീയ മുക്ക് കലാവേദി കീഴ്പ്പയ്യൂർ, നവപ്രഭ കായലാട്, കൈലാസ കലാകേന്ദ്രം വിളയാട്ടൂർ, സമന്വയ കൊഴുക്കല്ലൂർ, സർവോദയ വായനാശാല കീഴപ്പയ്യൂർ, ഇ രാമൻ മാസ്റ്റർ മെമ്മോറിയൽ ഗ്രന്ഥശാല വായനശാല പട്ടോനക്കുന്ന്.

## സ്ഥിതിവിവരക്കണക്കുകൾ

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
വള്ളിക്കുന്ന് നിയമസഭാമണ്ഡലം

മലപ്പുറം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് **വള്ളിക്കുന്ന് നിയമസഭാമണ്ഡലം**.  ഇത് മലപ്പുറം പാർലമെന്റ് നിയോജക മണ്ഡലത്തിൽ ഉൾപ്പെടുന്നു.  തിരൂരങ്ങാടി താലൂക്കിൽ ഉൾപ്പെടുന്ന ചേലമ്പ്ര, മൂന്നിയൂർ, പള്ളിക്കൽ, പെരുവള്ളൂർ, തേഞ്ഞിപ്പലം വള്ളിക്കുന്ന് എന്നീ പഞ്ചായത്തുകൾ ചേർന്നതാണ് ഈ മണ്ഡലം.  
{ "type": "ExternalData",  "service": "geoshape",  "ids": "Q6907913,Q13112075,Q13113135,Q17420608,Q7699845,Q7912419"}

2011-ൽ ആണ് ഈ നിയോജക മണ്ഡലം നിൽ വിൽ വന്നത്.ഇന്ത്യൻ യൂണിയൻ മുസ്ലിം ലീഗ് അംഗം കെ. എൻ. എ ഖാദർ ആണ് വള്ളിക്കുന്നിന്റെ ആദ്യത്തെ എം എൽ എ.നിലവിൽ ലീഗിന്റെ തന്നെ പി.അബ്ദുൾ ഹമീദ് ആണ് വള്ളിക്കുന്നിന്റെ എം എൽ എ.
## തിരഞ്ഞെടുപ്പ് ഫലം
### നിയമസഭാ തിരഞ്ഞെടുപ്പ് 2021
There were 1,98,814 registered voters in the constituency for the 2021 Kerala Niyamasabha Election.

### നിയമസഭാ തിരഞ്ഞെടുപ്പ് 2016
There were 1,83,645 registered voters in Vallikunnu Constituency for the 2016 Kerala Niyamasabha Election.



### നിയമസഭാ തിരഞ്ഞെടുപ്പ് 2011
There were 1,56,307 registered voters in the constituency for the 2011 election.

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
ഹുബ്ലി

കർണ്ണാടകത്തിലെ ധാർവാഡ് ജില്ലയിലെ ഒരു നഗരം .ഹുബ്ലി -ധാർവാഡ്മുനിസിപ്പൽ കോർപ്പറേഷൻ ആസ്ഥാനം.വലിയ വ്യവസായ നഗരം.ദക്ഷിണ പശ്ചിമ റെയിൽവേയുടെ ആസ്ഥാനം ഹുബ്ലിയാണ്.

## അവലംബം


വർഗ്ഗം:കർണ്ണാടകത്തിലെ പട്ടണങ്ങൾ
പ്ലാച്ചിമട

പാലക്കാട് ജില്ലയിലെ ചിറ്റൂർ താലൂക്കിലെ പെരുമാട്ടി പഞ്ചായത്തിൽ സ്ഥിതി ചെയ്യുന്ന പ്രദേശമാണ് പ്ലാച്ചിമട. പ്ലാച്ചിമടയിലെ കൊക്കോകോള വിരുദ്ധ സമരംത്തിലൂടെയാണ് ലോക പ്രസിദ്ധമാകുന്നത്. ഹിന്ദുസ്ഥാൻ കൊക്കക്കോള ബിവറേജസ് പ്രൈവറ്റ് ലിമിറ്റഡിൻറെ പ്ലാൻറ് 2000ൽ പ്രവർത്തനമാരംഭിച്ചതോടെയാണ് പ്ലാച്ചിമടയിൽ കുടിവെള്ളത്തിൻറെ ക്ഷാമവും മലിനീകരണവും കാരണം ജനങ്ങളുടെ സ്വാഭാവിക ജീവിതത്തിന് ബുദ്ധിമുട്ട് ഉണ്ടാകുന്നത്. കൃഷിക്ക് പ്രാമുഖ്യമുള്ള പ്രദേശത്ത് ശുദ്ധജലദൗർലഭ്യം നേരിട്ടത് സാമൂഹികവും സാന്പത്തികവുമായ പ്രത്യാഘാതങ്ങൾ ഉണ്ടാക്കി. 2002 ഏപ്രിൽ 22ന് ആദിവാസി നേതാവ് സി കെ ജാനു പ്ലാച്ചിമട കൊക്കക്കോള വിരുദ്ധ സമരം ഉദ്ഘാടനം ചെയ്തു. ആഗോള തലത്തിലെ തന്നെ പ്രമുഖ ശീതള പാനീയ നിർമ്മാതാക്കളായ കൊക്കക്കോള കന്പനി, അതിൻറെ പ്ലാച്ചിമട പ്ലാൻറ് പ്രവർത്തിക്കാനായി ദിനംപ്രതി ലക്ഷക്കണക്കിന് ലിറ്റർ ഭൂഗർഭജലം ഊറ്റിയെടുത്തതാണ് പ്രദേശത്തെ കിണറുകളെയും മറ്റ് കുടിവെള്ള സ്രോതസ്സുകളെയും പ്രതികൂലമായി ബാധിച്ചത്. കൂടാതെ വളമെന്ന പേരിൽ മാരകവിഷാംശമുള്ള ഖരമാലിന്യം പ്രദേശത്തെ കർഷകർക്ക് വിതരണം ചെയ്തത് മലിനീകരണത്തിൻറെ വ്യാപ്തി വർധിപ്പിച്ചു. 
സമരം ശക്തിപ്പെട്ടതിൻറെ ഫലമായും പെരുമാട്ടി പഞ്ചായത്ത്, കേരള മലിനീകരണ നിയന്ത്രണ ബോർഡ് എന്നീ സ്ഥാപനങ്ങളുടെ ഇടപെടൽ കാരണവും 2004ൽ ഫാക്ടറി അടച്ചുപൂട്ടിയെങ്കിലും കൊക്കക്കോള കന്പനിയെ കുറ്റവാളിയായി പ്രഖ്യാപിക്കാനോ പ്ലാച്ചിമടക്കാർക്ക് നഷ്ടപരിഹാരം കന്പനിയിൽ നിന്ന് ഈടാക്കാനോ ഇതുവരെ കഴിഞ്ഞിട്ടില്ല. ഫാക്ടറിക്ക് ലൈസൻസ് നിഷേധിച്ചതുമായി ബന്ധപ്പെട്ട് പെരുമാട്ടി പഞ്ചായത്തും കൊക്കക്കോള കന്പനിയും തമ്മിൽ ഹൈക്കോടതിയിൽ തുടങ്ങിയ നിയമയുദ്ധം അന്തിമതീർപ്പിനായി സുപ്രീം കോടതയിൽ‌ പരിഗണന കാത്ത്കിടക്കുകയാണ്. 2009ൽ കേരള സർക്കാർ നിയോഗിച്ച ഉന്നതാധികാര സമിതി പ്ലാച്ചിമടയിൽ തെളിവെടുപ്പ് നടത്തുകയും പ്രദേശവസികൾക്ക് 216 കോടി രൂപയുടെ നഷ്ടപരിഹാരം കൊക്കൊകോള കമ്പനിയിൽ നിന്നും ഈടാക്കാവുന്നതാണെന്നും ശുപാർശ ചെയ്തു. റിപ്പോർട്ടിൻറെ അടിസ്ഥാനത്തിൽ കേരള നിയമസഭ 2011ൽ പ്ലാച്ചിമട നഷ്ടപരിഹാര ട്രിബ്യൂണൽ ബില്ല് പാസ്സാക്കുകയും രാഷ്ട്രപതിയുടെ അനുമതിക്കായി കേന്ദ്രത്തിലേക്ക് അയക്കുകയും ചെയ്തു. 2011ൽ ബില്ല് കേന്ദ്ര ആഭ്യന്തര വകുപ്പ് സംസ്ഥാന സർക്കാറിന് തിരിച്ചയച്ചു. കേന്ദ്രം ഉന്നയിച്ച കാര്യങ്ങൾക്ക് 2011ൽ തന്നെ സംസ്ഥാന സർക്കാർ മറുപടി നൽകി. ഒടുവിൽ ബില്ല് അംഗീകരിക്കാനാകില്ലെന്ന രാഷ്ട്രപതിയുടെ തീർപ്പോടു കൂടി ബില്ല് 2015 ഡിസംബറിൽ കേന്ദ്ര സർക്കാർ‌ സംസ്ഥാന സർക്കാരിന് തിരിച്ചയച്ചിരിക്കുകയാണ്.  


വർഗ്ഗം:പാലക്കാട് ജില്ലയിലെ ഗ്രാമങ്ങൾ
വെസ്റ്റ്ലൈഫ്

വെസ്റ്റ്ലൈഫ് 1998 ജൂലൈ 3-ന് തുടങ്ങിയ ഒരു അയർലണ്ട് പോപ്പ് സംഗീത ബാൻഡാണ്. ഈ ബാൻഡ് തുടങ്ങിയപ്പോൾ നിക്കി ബൈയിം, കിയാൻ ഇഗൻ, മാർക്ക് ഫിഹീലി, ഷേൻ ഫിലൻ, ബ്രയാൻ മക്ഫാഡ്ൻ (2005-ൽ വിരമിച്ചു) എന്നീ അഞ്ച് പുരുഷ ഗായകരാണ് ഉണ്ടായിരുന്നത്. പ്രണയത്തെയും, ഏകാന്തതയെയും, വിരഹത്തെയും കേന്ദ്രമാക്കിയുള്ള ഇവരുടെ ഗാനങ്ങൾ അർത്ഥവത്തായ വരികൾ കൊണ്ടും, സ്വരമാധുര്യം കൊണ്ടും, മികച്ച ശബ്ദസംയോജനം കൊണ്ടും ലോകവ്യാപകമായി യുവാക്കളെ കോരിത്തരിപ്പിച്ചവയായിരുന്നു. ഇവരുടെ ആദ്യ ഏഴു ഗാനങ്ങളും തുടർച്ചയായി ഒന്നാം സ്ഥാനത്ത് എത്തിയതുകാരണം അയർലൻണ്ടിലെയും ബ്രിട്ടന്റെയും ചരിത്രത്തിൽ തന്നെ പ്രശസ്തരായ ഗായകസംഘമായി മാറി വെസ്റ്റ്ലൈഫ്.  എന്നിരുന്നാലും അമേരിക്കൻ ഐക്യനാടുകളിൽ ഇവർക്ക് വലിയ പ്രശസ്തി നേടാൻ കഴിഞ്ഞില്ല. ഇവരുടെ ഗാനങ്ങൾ മിക്കതും ചലചിത്ര-ശബ്ദ സംയോജിത രീതിയാലാണ് ഇറക്കപ്പെടുന്നത്.

## ആൽബങ്ങൾ
വെസ്റ്റ്ലൈഫ് നൂറിൽ പരം ഗാനങ്ങൾ രചിക്കുകയും വ്യത്യസ്ത ആൽബങ്ങളിലൂടെ അവ ഇറക്കുകയും ചെയ്തു. 

**വെസ്റ്റ്ലൈഫ്* (1999)
**കോസ്റ്റ് റ്റു കോസ്റ്റ്* (2000)
**വേൾഡ് ഒഫ് അവർ ഓൺ* (2001)
**അൺബ്രേക്കബൾ ഗ്രേറ്റസ്റ്റ് ഹിറ്റ്സ് വാല്യം 1* (2002)
**ടേൺ എറൗണ്ട്* (2003)
**അല്ലോ അസ് ടു ബി ഫ്രാങ്ക്* (2004)
**ഫേസ് റ്റു ഫേസ്* (2005)
**ലൗ ആൽബം* (2006)
**ബാക്ക് ഹോം* (2007)
**വയർ വി ആർ* (2009)
**ഗ്രാവിറ്റി* (2010)

## ഗാനങ്ങൾ

## അവലംബം

വർഗ്ഗം:പോപ്പ് സംഗീതജ്ഞർ
വർഗ്ഗം:പോപ്പ് ഗായകർ
ഒരു അഭിഭാഷകന്റെ കേസ് ഡയറി

കെ. മധുവിന്റെ സംവിധാനത്തിൽ മമ്മൂട്ടി, ജഗതി ശ്രീകുമാർ, വിജയരാഘവൻ, നരേന്ദ്രപ്രസാദ്, ഹീര, കാവേരി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഒരു അഭിഭാഷകന്റെ കേസ് ഡയറി***. മാക് പ്രൊഡക്ഷൻസിന്റെ ബാനറിൽ എം. അലി ആണ് ഈ ചിത്രം നിർമ്മിച്ചത്. എസ്.എൻ. സ്വാമി ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ

## സംഗീതം
ഷിബു ചക്രവർത്തി എഴുതിയ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ ജോണിസാഗരിഗ വിപണനം ചെയ്തിരിക്കുന്നു. 
; ഗാനങ്ങൾ 
# സംഗമം എപ്പോൾ – എം.ജി. ശ്രീകുമാർ, സ്വർണ്ണലത
# കണിക്കൊന്നകൾ – സുജാത മോഹൻ
# മഴ പെയ്തു മാനം തെളിഞ്ഞനേരം – കെ.ജെ. യേശുദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ഒരു അഭിഭാഷകന്റെ കേസ് ഡയറി''  – മലയാളസംഗീതം.ഇൻഫോ
* http://popcorn.oneindia.in/title/7237/oru-abhibhashakante-case-diary.html 

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
ബാക്ക്സ്ട്രീറ്റ് ബോയ്സ്

ഫ്ലോറിഡയിലെ ഒർലാൻഡോയിൽ 1993-ൽ തുടങ്ങിയ ഒരു അമേരിക്കൻ സംഗീത സംഘമാണ് **ബാക്ക്സ്ട്രീറ്റ് ബോയ്സ്**. ഈ ബാൻഡ് തുടങ്ങിയപ്പോൾ എ.ജെ. മക്ലീൻ, ഹൗവി ഡൊറഫ്, ബ്രയാൻ ലിട്രൽ, നിക്ക് കാർടർ, കെവിൻ റിച്ചാർഡ്സൺ എന്നീ അഞ്ച് പുരുഷ ഗായകരാണ് ഉണ്ടായിരുന്നത്. 2006-ൽ റിച്ചാർഡ്സൺ വ്യക്തിപരമായ കാരണങ്ങളാൽ ബാൻഡിൽ നിന്ന് പിൻവാങ്ങിയെങ്കിലും, മറ്റ് അംഗങ്ങൾ റിച്ചാർഡ്സൺ തിരിച്ചു വരാനുള്ള സാധ്യത തള്ളിക്കളഞ്ഞിട്ടില്ല. 

1996-ലെ *ബാക്ക്സ്ട്രീറ്റ് ബോയ്സ്* എന്ന ആൽബത്തിലൂടെയാണ് ഇവർ പ്രശസ്തരായത്.  തുടർന്ന് വന്ന *ബാക്ക്സ്ട്രീറ്റ് ബാക്ക്* (1997‌) എന്ന ആൽബം ഇവരെ ലോകപ്രശസ്തരാക്കി. പിന്നീട് ഇറങ്ങിയ *മില്ലേനിയം* (1999)  *ബ്ലാക്ക് അൻഡ് ബ്ലൂ* (2000) എന്നിവ ഇവരെ പ്രശസ്തിയുടെ കൊടുമുടിയിലാക്കി. മൂന്ന് വർഷത്തെ ഇടവേളക്ക് ശേഷം, ബാൻഡ് വീണ്ടും ചേരുകയും *നെവർ ഗോൺ* (2005), *അൺബ്രേക്കബിൾ* (2007), *ദിസ് ഇസ് അസ്* (2009) എന്നി ആൽബങ്ങൾ പുറത്തിറക്കുകയും ചെയ്തു.

ഈ ബാൻഡ് ലോകവ്യാപകമായി 13 കോടി റിക്കാർഡിങ്ങുകൾ വിറ്റുകൊണ്ട് എക്കാലത്തെയും മികച്ച സംഗീത ബാൻഡായി മാറി. ബിൽബോർഡ് കണക്കനുസരിച്ച്, സാഡ് എന്ന ബാൻഡ് കഴിഞ്ഞാൽ ആദ്യത്തെ ഏഴ് ആൽബങ്ങളും ഇറങ്ങിയ സമയത്തുതന്നെ അദ്യ പത്ത് സ്ഥാനങ്ങൾ നിലനിർത്താനായ ഒരേയൊരു ഗായകസംഘമാണ് ബാക്ക്സ്ട്രീറ്റ് ബോയ്സ്.

## ആൽബങ്ങൾ
**ബാക്ക്സ്ട്രീറ്റ് ബോയ്സ്* (1996)
**ബാക്ക്സ്ട്രീറ്റ് ബാക്ക്* (1997‌)
**മില്ലേനിയം* (1999)
**ബ്ലാക്ക് അൻഡ് ബ്ലൂ* (2000) 
**നെവർ ഗോൺ* (2005)
**അൺബ്രേക്കബിൾ* (2007)
**ദിസ് ഇസ് അസ്* (2009)
## ഗാലറി

പ്രമാണം:BrianLittrell.jpg|ബ്രയാൻ ലിട്രൽ
പ്രമാണം:Nick Carter performing at Movistar Arena.jpg|നിക്ക് കാർടർ
പ്രമാണം:AJ Malibu 003.jpg|എ.ജെ. മക്ലീൻ
പ്രമാണം:Howie D.jpg|ഹൗവി ഡൊറഫ്
പ്രമാണം:Kevin Richardson on tour.jpg|കെവിൻ റിച്ചാർഡ്സൺ (മുൻ അംഗം)


## അവലംബം

വർഗ്ഗം:പോപ്പ് സംഗീതജ്ഞർ
വർഗ്ഗം:പോപ്പ് ഗായകർ
വാണിയമ്പലം

ലഘുചിത്രം|Vaniyambalam, Nilambur
ലഘുചിത്രം|പൂത്രക്കോവ് ക്ഷേത്രം, വാണിയമ്പലം,
മലപ്പുറം ജില്ലയുടെ കിഴക്കുഭാഗത്തായി നിലമ്പൂർ താലൂക്കിൽ ഉള്ള ഗ്രാമമാണ് **വാണിയമ്പലം**. വണ്ടൂർ ഗ്രാമപഞ്ചായത്തിന്റെ ഭാഗമാണ് ഈ പ്രദേശം. ഷൊർണൂർ-നിലമ്പൂർ തീവണ്ടിപ്പാതയിലെ നിലമ്പൂരിനു 10 കിലോമീറ്റർ മുമ്പുള്ള സ്റ്റേഷൻ. മരവ്യവസായത്തിന് പ്രശസ്തം.വണ്ടൂർ, നിലമ്പൂർ, അമരമ്പലം, കാളികാവ്, കരുവാരകുണ്ട്,പാണ്ടിക്കാട്,എന്നിവ അടുത്തുള്ള പ്രദേശങ്ങൾ.ബാണാപുരം ക്ഷേത്രം,  മകരചൊവ്വ പ്രശസ്തമായ മുടപ്പിലാശ്ശേരി കാവ്, പൂത്രക്കോവ് മഹാവിഷ്ണുക്ഷേത്രം, പോരൂർ ശിവക്ഷേത്രം എന്നിവയാണ് അടുത്തുള്ള അമ്പലങ്ങൾ. വാണിയമ്പലം പാറ ഒരുപാടു സഞ്ചാരികളെ ആകർഷിക്കുന്നു. ഒരു ക്രിസ്ത്യൻ പള്ളിയും ഒരുപാട് മുസ്ലിം പള്ളികളും ഇവിടെ ഉണ്ട്.  ഒരു ഗവ ഹയർ സെക്കണ്ടറി സ്കൂളും ഇവിടെ പ്രവർത്തിക്കുന്നു. വണ്ടൂരിൽ നിന്നും കിഴക്കോട്ട് കാളികാവിലേക്ക് പോകുന്ന വഴിയിലാണ് ഈ ചത്വരം.  താളിയംകുണ്ട് വഴി ചെമ്പ്രശ്ശേരിക്കുപോകുന്ന പാത, അമരമ്പലം റോഡ് എന്നിവ വാണിയമ്പലത്ത് വച്ച് കാളികാവ് പാതയിൽ ചേരുന്നു.  

## വിദ്യാഭ്യാസരംഗം
* ഗവ. ഹയർ സെക്കണ്ടറി സ്‌കൂൾ
* സി.കെ.എ.ജി.എൽ.പി സ്ക്കൂൾ
* എ.എം.എസ് ഇംഗ്ലീഷ് സ്ക്കൂൾ 

## ഇവിടുത്തെ പ്രശസ്തർ
# കെ ബി ശ്രീദേവി - പ്രശസ്ത നൊവലിസ്റ്റ്
#വാണിയമ്പലം അബ്ദുറഹിമാൻ മുസ്ലിയാർ - മുസ്ലിം പണ്ഡിതൻ
#പോരൂർ ഉണ്ണികൃഷ്ണൻ - തായമ്പക വിദഗ്ദ്ധൻ
#ഡോ.അബ്ദുസ്സലാം അഹമദ് - മുസ്ലിം പണ്ഡിതൻ , മാധ്യമ പ്രവർത്തകൻ
 

## മുഹമ്മദ്‌ അമാനി മൗലവി. പണ്ഡിതൻ, പരിഭാഷകൻ.

* http://www.worldlingo.com/ma/enwiki/en/Vaniyambalam
* https://www.keralatourism.org/routes-locations/vaniyambalam/id/17430
* http://drabdussalam.blogspot.in/

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഡാനിയേൽ വെട്ടോറി

ന്യൂസിലൻഡ് ദേശീയ ക്രിക്കറ്റ് ടീമിന്റെ മുൻ ക്യാപ്റ്റനാണ് **ഡാനിയേൽ വെട്ടോറി**. സ്റ്റീഫൻ ഫ്ലെമിംഗിനു ശേഷം നൂറ് ടെസ്റ്റ് മത്സരങ്ങൾ കളിക്കുന്ന ആദ്യ ന്യൂസിലൻഡുകാരനാണ് അദ്ദേഹം. ഇടങ്കയ്യൻ സ്പിൻ ബൗളറായാണ് അന്താരാഷ്ട്ര ക്രിക്കറ്റിലേക്ക് കടന്നുവന്നതെങ്കിലും തുടർന്ന് ബാറ്റിംഗ് വികസിപ്പിച്ച അദ്ദേഹം ഇന്ന് ലോകത്തിലെ ഏറ്റവും മികച്ച ഓൾറൗണ്ടർമാരിലൊരാളാണ്. കളിക്കാരുടെ 2010 നവംബറിലെ ഐ.സി.സി. റാങ്കിംഗ് അനുസരിച്ച് ടെസ്റ്റ് ഓൾറൗണ്ടർമാരിൽ രണ്ടാം സ്ഥാനവും ഏകദിനത്തിൽ ബൗളർമാരിൽ ഒന്നാം സ്ഥാനവും  ഓൾറൗണ്ടർമാരിൽ നാലാം സ്ഥാനവും വെട്ടോറിക്കാണ്. ടെസ്റ്റ് ക്രിക്കറ്റിന്റെ ചരിത്രത്തിൽ 300 വിക്കറ്റും 3000 റൺസും നേടിയിട്ടുള്ള എട്ടാമത്തെ കളിക്കാരനാണ് വെട്ടോറി.

ഐ.സി.സി. യുടെ 2012ലെ "സ്പിരിറ്റ് ഓഫ് ദി ക്രിക്കറ്റ് അവാർഡ്" നേടി. കളിക്കളത്തിലെ മികച്ച പെരുമാറ്റത്തിനാണ് ഈ അവാർഡ് നൽകപ്പെടുന്നത്.2015ലെ ക്രിക്കറ്റ് ലോകകപ്പിനുശേഷം രാജ്യാന്തര ക്രിക്കറ്റിൽ നിന്നും അദ്ദേഹം വിരമിച്ചു.

## അവലംബം

## പുറത്തേക്കുള്ള കണ്ണികൾ

*
* 
* ICC Player Rankings 
* Daniel Vettori BLACKCAPS profile 

വർഗ്ഗം:1979-ൽ ജനിച്ചവർ

വർഗ്ഗം:ജനുവരി 27-ന് ജനിച്ചവർ

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
മയ്യനാട് ഗ്രാമപഞ്ചായത്ത്

കൊല്ലം ജില്ലയിലെ മുഖത്തല ബ്ലോക്കിൽ സ്ഥിതി ചെയ്യുന്ന ഒരു തീരദേശ തദ്ദേശഭരണപ്രദേശമാണ് മയ്യനാട് ഗ്രാമപഞ്ചായത്ത്. ഒരു ഉപദ്വീപു പോലെ മൂന്നു വശവും വെള്ളത്താൽ ചുറ്റപ്പെട്ടിരിക്കുന്ന ഈ ഗ്രാമപഞ്ചായത്തിന് 2.5  കിലോ മീറ്റർ നീളത്തിൽ കടലോരപ്രദേശമുണ്ട്. നിലവിൽ ഇടതുപക്ഷ ജനാധിപത്യമുന്നണി നേതൃത്വത്തിലുള്ള ഭരണസമിതിയാണ് മയ്യനാട് ഗ്രാമപഞ്ചായത്തിനെ നയിക്കുന്നത്. ധവളക്കുഴി വാർഡിൽ നിന്നും തെരെഞ്ഞെടുക്കപ്പെട്ട സിപിഐ(എം)ലെ എൽ. ലക്ഷമണനാണ് പഞ്ചായത്ത് പ്രസിഡന്റ്. ഉമയനല്ലൂർ നോർത്ത് വാർഡിൽ നിന്നും വിജയിച്ച സിപിഐ(എം) പ്രതിനിധിയായ സിന്ധു എസ്. ആണ് വൈസ് പ്രസിഡന്റ്. 

## ചരിത്രം
മയ്യനാട് വില്ലേജ് യൂണിയൻ സ്ഥാപിതമായത് 1945ലാണ്. തിരുവിതാംകൂറിലെ വിവിധപ്രാദേശിക സംഘടനകളുടെ നിരന്തരസമ്മർദങ്ങളുടെ ഫലമായി 1940കളിൽ മയ്യനാടുൾപ്പടെയുള്ള ഇടങ്ങളിൽ പ്രാദേശികഭരണസ്ഥാപനങ്ങളുണ്ടായി. മയ്യനാട് വില്ലേജ് യൂണിയന്റെ ആദ്യത്തെ പ്രസിഡന്റ് പണയിൽ കൃഷ്ണൻ മുതലാളി ആയിരുന്നു. 

തിരുകൊച്ചിയിലെ എല്ലാ ഗ്രാമങ്ങളിലും ജനകീയപഞ്ചായത്തുകൾ രൂപം കൊള്ളൂന്നതിന്റെ ഭാഗമായി 1953ൽ മയ്യനാട് വില്ലേജ് യൂണിയൻ പിന്നീട് മയ്യനാട് ഗ്രാമപഞ്ചായത്തായി മാറി. പ്രൊഫസർ കെ. രവീന്ദ്രനായിരുന്നു ആദ്യത്തെ പഞ്ചായത്ത് പ്രസിഡന്റ്. പതിനാറ് വർഷം നീണ്ടുനിന്ന ദീർഗ്ഘമായ ഭരണകാലം ഈ ഭരണസമിതിക്കു ലഭിച്ചു.

ആദ്യത്തെ പുനഃസംഘടന നടന്നത് 1962ലാണ്. അതിന്റെ ഭാഗമായി മയ്യനാട് പഞ്ചായത്തിലെ ഒരു ഭാഗം, പിൽക്കാലത്ത് കൊല്ലം കോർപ്പറേഷന്റെ ഭാഗമായി മാറിയ, ഇരവിപുരം പഞ്ചായത്തിനു ലഭിച്ചു.

## അതിരുകൾ
പഞ്ചായത്തിന്റെ അതിരുകൾ ത്രിക്കോവിൽ വട്ടം, ആദിച്ചനല്ലൂർ എന്നീ പഞ്ചായത്തുകളും പരവൂർ മുനിസിപ്പാലിറ്റിയും കൊല്ലം നഗരസഭയും പടിഞ്ഞാറ് കടലുമാണ്. 

## വാർഡുകൾ
ആകെ 23 വാർഡുകളാണ് മയ്യനാട് ഗ്രാമപഞ്ചായത്തിലുള്ളത്. അവസാനമായി പഞ്ചായത്ത് ഭരണസമിതിയിലേക്കുള്ള തെരെഞ്ഞെടുപ്പു നടന്നത് 2015ലാണ് . നിലവിൽ സിപിഐ(എം) നേതൃത്വത്തിലുള്ള ഭരണസമിതിയാണ് പഞ്ചായത്ത് ഭരിക്കുന്നത്.

## സ്ഥിതിവിവരക്കണക്കുകൾ

## അവലംബങ്ങൾ


വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
തുലാഭാരം (ചലച്ചിത്രം)

കെ.പി.എ.സി. യുടെ തുലാഭാരം എന്ന പേരിലുള്ള നാടകത്തിന്റെ ചലച്ചിത്രാവിഷ്ക്കാരമാണ് തോപ്പിൽ ഭാസി രചിച്ച് എ.വിൻസെന്റ് സംവിധാനം ചെയ്ത **തുലാഭാരം**.

വത്സല (ഷീല), വിജയ (ശാരദ) എന്നീ രണ്ട് കൂട്ടുകാരികളുടെ കഥയാണിത്. വത്സലയുടെ പിതാവായ പ്രശസ്ത അഭിഭാഷകൻ അച്യുതൻനായർ (അടൂർഭാസി) വിജയയുടെ അച്ഛനായ ബിസിനസ്സുകാരനെ (തിക്കുറിശ്ശി) ഒരു കേസിൽ തോല്പിക്കുകയും അത് അദ്ദേഹത്തിന്റെ മരണത്തിനിടയാക്കുകയും ചെയ്യുന്നു. തുടർന്നുണ്ടായ സാഹചര്യങ്ങൾ മൂലം വിജയ ഒരു ട്രേഡ് യൂണിയൻ നേതാവായ രാമുവിനെ (പ്രേംനസീർ) വിവാഹം കഴിക്കാൻ നിർബന്ധിതയാവുകയും രാമു സമരമുഖത്തുവച്ച് മരണമടയുകയും ചെയ്യുന്നു. പട്ടിണികിടന്ന കുട്ടികളെ കൊന്നതിനു ശേഷം ആത്മഹത്യ ചെയ്യാൻ ശ്രമിച്ച വിജയ അറസ്റ്റു ചെയ്യപ്പെടുകയും അപ്പോഴേക്കും ഒരു പ്രശസ്ത അഭിഭാഷകയായി മാറിയ വത്സല അവരെ തൂക്കുമരത്തിലേക്കയയ്ക്കുന്നതുമാണ് ഇതിവൃത്തം. വിൻസെന്റ് - തോപ്പിൽഭാസി കൂട്ടുകെട്ടിന്റെ ഒരു ഉത്തമസൃഷ്ടിയാണ് ഈ ചിത്രം.

സുപ്രിയ ഫിലിംസിനു വേണ്ടി ഹരിപോത്തൻ ആണ് ചിത്രം നിർമ്മിച്ചത്. തിരക്കഥയും സംഭാഷണവും തോപ്പിൽഭാസിയുടേതാണ്. ഗാനരചന വയലാർ രാമവർമ്മയും സംഗീതം ദേവരാജനും ക്യാമറ ഭാസ്ക്കർറാവുവും നിർവഹിച്ചു. പ്രേംനസീർ, മധു, തിക്കുറിശ്ശി സുകുമാരൻ നായർ, അടൂർഭാസി, നെല്ലിക്കോട് ഭാസ്ക്കരൻ, പരവൂർ ഭരതൻ, തോപ്പിൽഭാസി, ശാരദ, ഷീല, അടൂർ ഭവാനി തുടങ്ങിയവരാണ് അഭിനയിച്ചത്. നടി ശാരദയ്ക്ക് മികച്ച നടിക്കുള്ള ദേശീയപുരസ്കാരം നേടിക്കൊടുത്ത ചിത്രമായിരുന്നു തുലാഭാരം. 1969-ൽ മധുസൂദനറാവു തെലുഗു ഭാഷയിലും (മനസ്സിലുമരാളി) 1970-ൽ ഹിന്ദിയിലും (സമാജ് കോ ബദൽ ഡാലോ), തമിഴിലും ഈ ചിത്രം പുനഃസൃഷ്ടിക്കപ്പെട്ടു. ഈ മൂന്ന് ചിത്രങ്ങളിലും ശാരദയാണ് വിജയയുടെ വേഷത്തിൽ അഭിനയിച്ചത്.

മലയാളം, തെലുങ്ക്, ഹിന്ദി തമിഴ് എന്നീ ഭാഷകളിൽ നിർമ്മിച്ച തുലാഭാരത്തിന് എല്ലാ ഭാഷയിലും വമ്പിച്ച പ്രദർശനവിജയം നേടാൻ കഴിഞ്ഞുവെങ്കിലും മലയാളത്തിൽ കിട്ടിയ അംഗീകാരം മറ്റു ഭാഷാചിത്രങ്ങൾക്ക് നേടാൻ കഴിഞ്ഞില്ല.
## ശബ്‌ദട്രാക്ക്
വയലാർ രാമവർമ്മ എഴുതിയ വരികൾക്ക് ജി ദേവരാജൻ സംഗീതം നൽകിയിരിക്കുന്നു. 

## പുരസ്കാരങ്ങൾ
* മികച്ച രണ്ടാമത്തെ ചിത്രത്തിനുള്ള ദേശീയ ചലച്ചിത്രപുരസ്കാരം
* ശാരദയ്ക്ക് മികച്ച നടിക്കുള്ള ദേശീയപുരസ്കാരം
* മികച്ച സംവിധായകനുള്ള കേരളസംസ്ഥാന പുരസ്ക്കാരം - (എ. വിൻസെന്റ്)
* മികച്ച കഥാകൃത്തിനുള്ള കേരളസംസ്ഥാന പുരസ്ക്കാരം - (തോപ്പിൽഭാസി)

## അവലംബം

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
]]
അതിഭീമ നക്ഷത്രം

**അതിഭീമ നക്ഷത്ര**മെന്നാൽ സൂര്യനെക്കാൾ 10 മുതൽ 70 വരെ മടങ്ങു ഭാരമുള്ളതും പ്രകാശ തീവ്രത 30,000 മുതൽ 1,00,000 വരെ കൂടുതലുള്ളതുമായ നക്ഷത്രങ്ങളാകുന്നു‍. നക്ഷത്ര പരിണാമദശയിലെ ഒരു ഘട്ടമാണ് ഭീമനക്ഷത്രങ്ങൾ. ഇവയെക്കാളും വലിപ്പം കൂടുതലുള്ളതും പ്രകാശതീവ്രത ഏറിയതുമായ നക്ഷത്രങ്ങളാണ് അതിഭീമതാരകളുടെ ഗണത്തിൽപ്പെടുന്നത്. നഭോമണ്ഡലത്തിൽ പ്രത്യക്ഷപ്പെടുന്ന നിരവധി താരകളിൽ പരിമിതമായ ഒരു സംഖ്യ അതിഭീമഗണത്തിൽപ്പെടുന്നു. വലിപ്പത്തെയും പ്രകാശത്തെയും അടിസ്ഥാനമാക്കി താരകളെ വെള്ളക്കുള്ളൻ (white dwarf), ഉപവെള്ളക്കുള്ളൻ (sub-dwarf), പ്രധാന അനുക്രമതാര (main sequence star), ഭീമൻ (giant), അതിഭീമൻ (super giant) എന്നിങ്ങനെ തരംതിരിക്കാം. എണ്ണത്തിൽ വളരെ കുറവാണെങ്കിലും, പേരിൽനിന്ന് വ്യക്തമാകുന്നതുപോലെ വലിപ്പത്തിൽ ഏറ്റവും മികച്ചതാണ് അതിഭീമ നക്ഷത്രം. വലിപ്പക്കൂടുതൽ മൂലം വിസാരിതമായ പ്രകൃതിയാണ് ഇത്തരം താരകൾക്കുള്ളത്. ഉപരിതലതാപനില താരതമ്യേന കുറവാണെങ്കിലും വിസ്തീർണക്കൂടുതൽ നിമിത്തം, ഇവയിൽനിന്നുള്ള വികിരണത്തിന്റെ അളവ് കൂടിയിരിക്കും. അതിനാൽ *അത്യന്തദീപ്ത നക്ഷത്രങ്ങൾ* എന്നും ഇവയെ വിശേഷിപ്പിക്കാം. ചില അതിഭീമ നക്ഷത്രങ്ങൾക്ക് സൂര്യനോളം മാത്രമേ ദ്രവ്യമാനം ഉള്ളൂ. എങ്കിലും അതിന്റെ അനേകമടങ്ങ് വ്യാപ്തമുള്ളതായി കാണാം. അതിനാൽ അവയുടെ സാന്ദ്രത വളരെക്കുറവായിരിക്കണം.

വർണരാജി പരിശോധിച്ചാൽ അതിഭീമ നക്ഷത്രങ്ങളുടെ ഘടന, സാധാരണ നക്ഷത്രങ്ങളുടേതിൽനിന്ന് വിഭിന്നമാണെന്നു മനസ്സിലാക്കാം. പ്രതലതാപമാനം കുറവാണെങ്കിലും ഊർജ്ജോത്പാദനം നടക്കുന്നത് *കാർബൺ-നൈട്രജൻ ചക്രംമൂലമോ* *പ്രോട്ടോൺ-പ്രോട്ടോൺ പ്രക്രിയ* മൂലമോ ആയിരിക്കണം. മൂന്നു സംകേന്ദ്രീയഷെല്ലുകൾ (concentric shells) ഉൾക്കൊള്ളുന്ന ഒരു ഗോളമാണ് അതിഭീമ നക്ഷത്രം: 
# ഊർജ്ജോത്പാദനം നടക്കുന്ന ഉയർന്ന താപനിലയിലുള്ള ഹൃദയഭാഗം, 
# ഊർജപ്രേഷണം ചെയ്യുന്ന ഷെൽ, 
# ഘടന വ്യത്യസ്തവും താപനില താഴ്ന്നതുമായ ഉപരിതലഭാഗം. 
കനോപസ് (canopus), അന്റാരസ് (antares), ബീറ്റൽജൂസ് (beteleguese), ഡെനെബ് (deneb), റീഗൽ (Rigel) മുതലായവ അതിഭീമ നക്ഷത്രങ്ങളാകുന്നു. അവയിൽ ഏറ്റവും വലുത്-കനോപസ്-സൂര്യനെക്കാൾ 80,000 മടങ്ങ് പ്രകാശമുള്ളതും 200 മടങ്ങ് വ്യാപ്തമുള്ളതുമാകുന്നു.

അതിഭീമ നക്ഷത്രങ്ങളുടെ ഒരു പ്രത്യേകത, അവ നഭസ്സിൽ എല്ലാ ഭാഗങ്ങളിലും ഒരുപോലെ കാണുന്നില്ല എന്നതാണ്. സൂര്യപാതയിൽ നിന്ന് അകന്ന, പോപ്പുലേഷൻ II (population II) എന്ന ഭാഗത്ത് ഇത്തരത്തിലൊന്നുപോലും കാണപ്പെടുന്നില്ല.

## അവലംബം

വർഗ്ഗം:നക്ഷത്രതരങ്ങൾ
എയറോസോൾ

ഖര -ദ്രാവക പദാർത്ഥകണികകൾ അന്തരീക്ഷത്തിൽ തങ്ങിനിൽക്കുന്ന ദ്രാവകശകലങ്ങളിലോ ഈർപ്പത്തിലോ പറ്റിപ്പിടിച്ച് ഉണ്ടാകുന്നതാണ് **എയറോസോൾ**. പൊടിപടലങ്ങൾ, പരാഗങ്ങൾ എന്നിവ സ്വാഭാവിക എയറോസോളുകളാണ്. അന്തരീക്ഷത്തിൽ തങ്ങിനിൽക്കുന്ന കണികകളെ, ഖര-ദ്രാവക ഭേദമില്ലാതെ സസ്പെൻഷനുകളായി പരിഗണിച്ച് പോരുന്നു.

## പേരിനു പിന്നിൽ
സസ്പെൻഷനുകളെ ലായനികളിൽ നിന്നും വേർതിരിക്കുന്ന സാങ്കേതിക പദമായ *സോൾ(sol)* എന്ന പദത്തിൽ നിന്നാണ് എയറോസോൾ എന്ന വാക്ക് രൂപം കൊണ്ടിരിക്കുന്നത്. നിത്യോപയോഗ വസ്തുവായ എയറോസോൾ *സ്പ്രേ* എന്ന അർത്ഥത്തിലാണ് ഈ പദം പൊതുവെ ഉപയോഗിച്ചു പോരുന്നത്.

## അന്തരീക്ഷത്തിൽ
ഇന്ധനപ്പുകയിൽ നിന്നും രൂപം കൊള്ളുന്ന സൾഫേറ്റ് എയറോസോളുകൾ അന്തരീക്ഷതാപനില കുറയാൻ കാരണമാവുന്നതായും ആഗോളതാപനത്തിന് വിപരീതമായി താപസന്തുലനത്തിന് സഹായകമാവുന്നതായും കണ്ടെത്തിയിട്ടുണ്ട്.  ഇവ ഗ്രീൻഹൗസ് വാതകങ്ങളായ കാർബൺ ഡയോക്സൈഡ് പോലുള്ള വാതകങ്ങൾക്കെതിരെ പ്രവർത്തിക്കുന്നു. പല അന്തരീക്ഷ പഠനങ്ങളിലും ഇതുൾപ്പെടുത്തിയിരിക്കുന്നു. ഭൂമിയുടെ ആവാസവ്യവസ്ഥയിലെ കാർബണിന്റെ അടിഞ്ഞുകൂടൽ എയറോസോൾ മുഖാന്തരം പ്രകാശരശ്മികൾ ചിതറുന്നത് കാരണമാകുന്നു എന്ന് അടുത്തകാല ഗവേഷണങ്ങൾ പറയുന്നു. 

## ഇന്ത്യയുടെ അന്തരീക്ഷത്തിൽ
ഉത്തരേന്ത്യയിലും മധ്യ ഇന്ത്യയിലും കഴിഞ്ഞ അമ്പതു വർഷങ്ങളായി എയറോസോൾ മൂലം മൺസൂൺ കാലവർഷത്തിൽ സാരമായ കുറവ് സംഭവിച്ചു. 

## അവലംബം


## പുറത്തേക്കുള്ള കണ്ണികൾ
വർഗ്ഗം:ഭൗതികരസതന്ത്രം
കാട്ടാട്

സസ്തനികളിൽ പെട്ട ഒരു സസ്യഭുക്കാണ് **കാട്ടാട്**. കുളമ്പുകൾ ഉള്ള ജീവി. ആടുവർഗ്ഗത്തിൽ പെടുന്ന ഇവയെ  കേരളത്തിൽ വയനാട്,പാലക്കാട്,ഇടുക്കി മുതലായ  പ്രദേശങ്ങളിലെ പുൽമേടുകൾ നിറഞ്ഞ വനങ്ങളിൽ കാണപ്പെടുന്നു. തണുപ്പുള്ളതും വരണ്ടതുമായ കാലാവസ്ഥ ഇഷ്ടപ്പെടുന്ന മൃഗങ്ങളാണ് ഇവ. കേരളത്തിൽ മൂന്നാറിനടുത്തുള്ള ഇരവികുളം ദേശീയോദ്യാനം കാട്ടാടുകളിലെ ഒരു പ്രത്യേക വിഭാഗമായ വരയാടുകളുടെ പ്രധാന ആവാസ മേഖലയാണ്. ലോകത്ത് പ്രധാനമായും കൊക്കേഷ്യയിലും,സൈബീരിയയിലുമാണ് ഇവയെ കൂടുതലായി കാണപ്പെടുന്നത്

വർഗ്ഗം:സസ്തനികൾ
വർഗ്ഗം:സസ്യഭോജികൾ
റോവാൻ വില്യംസ്

thumb
ബ്രിട്ടനിലെ ആംഗ്ലിക്കൻ ചർച്ചിന്റെ കീഴിലുള്ള കാന്റർബറി ആർച്ച്ബിഷപ്പ്.ജനനം 1950 ജൂൺ 14 ന്.1975 ൽ ദൈവശാസ്ത്രത്തിൽ ഡോക്ടറേറ്റ്നേടി.1991 ൽ ബിഷപ്പായി ചുമതലയേറ്റു.2002 വെയിൽസ് ആർച്ച് ബിഷപ്പായി തെരഞ്ഞെടുക്കപ്പെട്ടു.
വ്യത്യസ്തമായ നിലപാടുകളാൽ ശ്രദ്ധേയനാണ് ആർച്ച് ബിഷപ്പ് ഡോക്ട്ർ റോവാൻ ഡഗ്ലസ് വില്യംസ്.
## അവലംബം
   

വർഗ്ഗം:മെത്രാന്മാർ
വർഗ്ഗം:1950-ൽ ജനിച്ചവർ
സീതാലവകുശ ക്ഷേത്രം (പുൽപ്പള്ളി)

ലവകുശന്മാരുടെ പേരിലുള്ള അപൂർവം ക്ഷേത്രങ്ങളിൽ ഒന്നാണ് പുൽ‌പ്പള്ളിയിലെ **സീതാലവകുശക്ഷേത്രം**. ഇത് പഴശ്ശിരാജയുടെ ഇഷ്ടക്ഷേത്രമായിരുന്നു. വയനാടു ജില്ലയിലെ പുൽപ്പള്ളിയിലാണ് ക്ഷേത്രം സ്ഥിതിചെയ്യുന്നത്.

## അവലംബം

വർഗ്ഗം:വയനാട് ജില്ലയിലെ ക്ഷേത്രങ്ങൾ
കോറോം പള്ളി

വയനാട്ജില്ലയിലെ മാനന്തവാടിക്ക് അടുത്ത് സ്ഥിതി ചെയ്യുന്ന 400 വർഷം പഴക്കമുള്ള മുസ്ലീം പള്ളിയാണ് വയനാട്ടിലെ **കോറോം പള്ളി**. വയനാട്ടിലെ ഏറ്റവും പഴക്കമുള്ള പള്ളിയാണ് ഇത്. നായർ സമുദായക്കാർ ആണ് ഈ പള്ളി പണിത് നൽകിയത്‌. എല്ലാ വർഷവും നടക്കുന്ന ഉറുസിൽ ജാതിമതമേന്യെ എല്ലാവരും പങ്കെടുക്കുന്നു. വയനാട്ടിലെ പുരാതനമായ പല പള്ളികളും പുനർനിർമിച്ചെങ്കിലും കോറോം ജുമാ മസ്ജിദ് ഇന്നും ഒരു മാറ്റവും വരുത്താതെ സംരക്ഷിച്ചിട്ടുണ്ട്. 

വർഗ്ഗം:വയനാട് ജില്ലയിലെ മുസ്ലീം പള്ളികൾ
വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും
ബാലിസ്റ്റിക് മിസൈൽ

thumb|350px|right|Diagram of V-2, the first ballistic missile.
**ബാലിസ്റ്റിക് മിസ്സൈൽ** എന്നാൽ ആണവായുധങ്ങളുൾപ്പെടെയുള്ള മാരക പ്രഹര ശേഷിയുള്ള അയുധങ്ങൾ അതിധ്രുതം ലക്ഷ്യത്തിലെത്തിക്കാനുള്ള ഉപകരണമാണ്..ശീതയുദ്ധകാലത്ത് അമേരിക്കയും റഷ്യയും മൽസരിച്ച് ഗവേഷണം നടത്തി വികസിപ്പിച്ച ഈ ഉപകരണം ഇന്ന് ഇരുപതോളം രാഷ്ട്രങ്ങളുടെ കൈവശമുളതായി കരുതപ്പെടുന്നു. അമേരിക്ക,റഷ്യ,ബ്രിട്ടൻ,ഫ്രാൻസ്,ജർമ്മനി,ഇസ്രായേൽ,ഇറ്റലി,ഇന്ത്യ,ചൈന,പാകിസ്താൻ,ഉത്തര കൊറിയ തുടങ്ങിയവരാണ് അവയിൽ പ്രധാനം.ഭൂഘണ്ഡങ്ങൾ താണ്ടി ഏതാണ്ട് 5000 കി.മീറ്ററിൽ കൂടുതൽ ദൂരത്തു വരെയുള്ള ലക്ഷ്യ സഥാനത്ത് ആക്രമണം നടത്താൻ ശേഷിയുള്ള ഇവ മനുഷ്യരാശിക്ക് കനത്ത ഭീഷണിയാണ്. 
## അവലംബം


വർഗ്ഗം:മിസൈലുകൾ
ഗുണ്ടൂർ

ആന്ധ്രാപ്രദേശിലെ ഒരു നഗരവും ജില്ലയുമാണ് **ഗുണ്ടൂർ**. ആന്ധ്രാപ്രദേശിന്റെ തലസ്ഥാനമായ ഹൈദരാബാദിൽ നിന്നും 295 കി മീ അകലെ സ്ഥിതി ചെയ്യുന്നു. നഗരത്തിൽ പത്ത് ലക്ഷത്തിലേറെ ജനസംഖ്യയുണ്ട്. സമുദ്ര നിരപ്പിൽ നിന്നും 33 മീറ്റർ ഉയരത്തിൽ സ്ഥിതി ചെയ്യുന്ന ഈ പ്രദേശത്തുകാരുടെ പ്രധാന വരുമാന കൃഷിയാണ്. വറ്റൽ മുളകിന്റെ ഉല്പാദനത്തിൽ മുന്നിട്ടു നിൽക്കുന്നു. ഒട്ടേറേ വൻ വ്യവസായങ്ങൾ ഇവിടെയുണ്ട്.

## അവലംബങ്ങൾ


## പുറംകണ്ണികൾ

* Guntur Municipal Corporation

വർഗ്ഗം:ആന്ധ്രാപ്രദേശിലെ പട്ടണങ്ങൾ
മഞ്ഞളാംകുഴി അലി

പതിമൂന്നാം കേരള നിയമസഭയിലെ നഗരവികസന മന്ത്രിയും, കേരള നിയമസഭാംഗവും, വ്യവസായിയും, ചലച്ചിത്രനിർമ്മാതാവുമാണ് **മാക് അലി** എന്നും അറിയപ്പെടുന്ന **മഞ്ഞളാംകുഴി അലി**.

## ജീവിതം
മഞ്ഞളാംകുഴി മുഹമ്മദ് എന്ന മാനുവിന്റെയും പെരിഞ്ചേരി കുഞ്ഞായിഷയുടേയും മകനായി 1952 ജനുവരി 1ന് പനങ്ങങ്ങരയിൽ ജനനം. മങ്കട സർക്കാൾ സ്കൂൾ, മണ്ണാർക്കാട് എം.ഇ.എസ് കോളേജ്, കോഴിക്കോട് ഫാറൂഖ് കോളേജ് എന്നിവിടങ്ങളിൽ പഠനം. ഫാറൂഖ് കോളേജിൽ ബി.എ. ഇംഗ്ലീഷ് പഠിച്ചെങ്കിലും പൂർത്തിയാക്കിയില്ല. 1971 യു.എ.ഇയിൽ ഓഫീസ് അസിസ്റ്റന്റായി ജോലിയിൽ ആരംഭം. 1980 ൽ സൗദി അറേബ്യയിൽ സ്വന്തമായി വ്യാപാരം തുടങ്ങി. 1988 ൽ ധ്വനി എന്ന മലയാളചിത്രം നിർമ്മിച്ച് ചലച്ചിത്രനിർമ്മാണ രംഗത്തേക്ക് പ്രവേശിച്ചു. 25 ചിത്രങ്ങൾ ഇതിനോടകം നിർമ്മിച്ചു. ദ കിംഗ്, ഒരു അഭിഭാഷകന്റെ കേസ് ഡയറി തുടങ്ങിയ ബോക്സാപീസ് വിജയം കൊയ്ത ചിത്രങ്ങളും അവയിൽ പെടും.
1996 ൽ മങ്കട നിയോജക മണ്ഡലത്തിൽ മുസ്ലിം ലീഗ് സ്ഥാനാർഥിയായിരുന്ന കെ.പി.എ. മജീദിനെതിരെ സി.പി.എം സ്വതന്ത്രസ്ഥാനാർഥിയായി മത്സരിച്ച അലി കന്നിയംഗത്തിൽ ആയിരം വോട്ടുകൾക്കാണ് പരാജയപ്പെട്ടത്. 2006 ൽ എം.കെ. മുനീറിനെതിരെ മങ്കടയിൽ നിന്ന് തന്നെ രണ്ടാം തവണയും എം.എൽ.എ ആയി തിരെഞ്ഞെടുക്കപ്പെട്ടു. സി.പി.എം മായുള്ള അഭിപ്രായ വ്യത്യാസത്തെ തുടർന്ന് 2010 ഒക്ടോബറിൽ നിയമസഭാംഗത്വം രാജിവെച്ച് മുസ്ലിംലീഗിൽ ചേർന്നു.

2011-ൽ പതിമൂന്നാം നിയമസഭയിലേക്ക് പെരിന്തൽമണ്ണ നിയമസഭാമണ്ഡലത്തിൽനിന്ന് തെരഞ്ഞെടുക്കപ്പെട്ടു. സിപിഎമ്മിന്റെ സിറ്റിങ്ങ് സീറ്റിൽ വി. ശശികുമാറിനെയാണ് തോൽപ്പിച്ചത്. തുടർന്ന് 2012 ഏപ്രിൽ 12-നു് കേരള നിയമസഭയിലെ മന്ത്രിയായി സത്യപ്രതിജ്ഞ ചെയ്തു.

## മന്ത്രിപദവി
ഉമ്മൻചാണ്ടി മന്ത്രിസഭയിൽ മുസ്‌ലിംലീഗിന്റെ അഞ്ചാം മന്ത്രിക്കായുള്ള ആവശ്യവും തുടർന്ന് മഞ്ഞളാംകുഴി അലി മന്ത്രിയായി അവരോധിക്കപ്പെട്ടതും സംസ്ഥാന രാഷ്ട്രീയത്തിൽ വലിയ വിവാദങ്ങളുക്കും ചർച്ചകൾക്കും കാരണമാവുകയുണ്ടായി. മുസ്ലിം ലീഗ് കോൺഗ്രസിനെ സമ്മർദ്ദത്തിലാക്കി അർഹിക്കാത്തത് നേടിയെടുക്കുകയാണെന്ന് കോൺഗ്രസിൽ ഒരു വിഭാഗവും പ്രതിപക്ഷ സംഘടനകളും നായർ സർവീസ് സൊസൈറ്റി പോലുള്ള സാമുദായിക സംഘടനകളും അഭിപ്രായപ്പെട്ടപ്പോൾ, തങ്ങൾ അർഹിക്കാത്തതൊന്നും മന്ത്രിസഭയിൽ ആവശ്യപ്പെട്ടിട്ടില്ലന്നും ഇരുപതു എം.എൽ.എ മാരുള്ള മുസ്‌ലിംലീഗ് ഇത് അർഹിക്കുന്നത് തന്നെയാണെന്നും വർഗീയതയുള്ളവരാണ് മുസ്‌ലിംലീഗിനെ പഴിചാരുന്നതെന്നും മുസ്‌ലിംലീഗും അഭിപ്രായപ്പെടുന്നു.

;കുടുംബം
മുൻ നിയമസഭാംഗവും മുസ്‌ലിം ലീഗ് നേതാവുമായിരുന്ന സി.പി കുഞ്ഞാലിക്കുട്ടി കേയിയുടെ മകൾ എ.പി.എം റസിയ യാണ് ഭാര്യ. മക്കൾ: പരേതനായ അംജദ് അലി, അയിഷ മിഷൽ, അമീന ഷഹസാദ്, മുഹമ്മദ് ആരിഫ്.

## അവലംബം

വർഗ്ഗം:1952-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളി വ്യാപാരപ്രമുഖർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ